title: Vaarallisella alueella

text: Elokuva kertoo Alaskassa asustelevasta Forrest Taftista joka joutuu sammuttamaan erään Aegis Oilin öljylähteistä, sillä se on ilmiliekeissä. Sammutuksen jälkeen hän menee baariin jossa hänen täytyy antaa pieni opetus eräälle intiaaneja häiritsevälle miehelle. Silloin hän kuulee pomonsa Jenningsin kavalista aikeista ja siitä että hän sortaa julmasti intiaaneja. Tästä tulistuneena hän julistaa sodan öljyjohtajia vastaan."Video-oppaassa" vuodelta 1994 Olavi Similä näkee elokuvan ongelmina rytmittömyyden, vähäisen toiminnan ja lopun paatoksellisen ekosaarnan. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" moittii elokuvan kankean saarnaavaa dialogia ja koko käsikirjoitusta. "Vaarallisella alueella" saa siltä huonoimmille elokuville varaamansa arvosanan ”Woof!”.


title: Brenden Morrow

text: Brenden Morrow (s. 16. tammikuuta 1979 Carlyle, Saskatchewan) on kanadalainen ammattiuransa lopettanut jääkiekkoilija. Pelipaikaltaan hän oli laitahyökkääjä. Morrow pelasi 991 ottelua NHL-liigassa vuosina 1999–2015.


title: Brenden Morrow

text: Morrow pelasi juniorina WHL-joukkue Portland Winter Hawksissa. Hän pelasi joukkueessa neljä kautta, ja toisen kauden jälkeen hänet varattiin . Dallas Stars varasi Morrow'n ensimmäisellä kierroksella numerolla 25.


title: Brenden Morrow

text: Jo ensimmäisellä NHL-kaudellaan Morrow sai peliaikaa Starsin kokoonpanossa, ja pääsi pelaamaan pudotuspeleissäkin. Seuraavaan kauteen menneessä hän olikin jo vakuuttanut paikkansa joukkueessa. Pikkuhiljaa Morrow'n arvostus kasvoi, ja hänestä tehtiin Starsin kapteeni 29. syyskuuta 2006 samalla kun hän solmi 2013 asti kestävän jatkosopimuksen.


title: Brenden Morrow

text: Morrow edusti Starsia maaliskuuhun 2013 asti, jolloin hän siirtyi kesken kauden tehdyssä pelaajakaupassa Pittsburgh Penguinsiin. Penguins sai lisäksi kolmannen kierroksen varausvuoron vuonna ja Stars puolustaja Joe Morrow’n sekä viidennen kierroksen varausvuoron vuonna 2013. Syyskuussa 2013 hän teki vapaana pelaajana yksivuotisen sopimuksen St. Louis Bluesin kanssa. Kaudeksi Morrow siirtyi Tampa Bay Lightningiin vuoden sopimuksella. Lightning pääsi Stanley Cup -finaaleihin, joissa se hävisi Chicago Blackhawksille.


title: Brenden Morrow

text: Morrow ei tehnyt yhdenkään joukkueen kanssa sopimusta kaudella . Hän olisi halunnut saavuttaa tuhannen ottelun rajapyykin, ja odotti mikäli jokin Stanley Cupia tavoitteleva joukkue olisi ottanut hänet vahvistukseksi loppukaudeksi. Näin ei kuitenkaan käynyt, joten maaliskuussa 2016 Morrow ilmoitti lopettavansa pelaajauransa.


title: Brenden Morrow

text: Morrow on pelannut Kanadan jääkiekkomaajoukkueessa useissa arvokilpailuissa. Hän on ollut voittamassa jääkiekon maailmanmestaruutta vuonna 2004, MM-hopeaa vuonna 2005, jääkiekon maailmancupia vuonna 2004 sekä olympiakultaa vuonna 2010.


title: Brenden Morrow

text: Morrow'n appiukko on Guy Carbonneau, joka pelasi Starsissa Morrow'n tulokaskaudella.


title: Peter Baco

text: Peter Baco (s. 9. huhtikuuta 1945) on slovakialainen poliitikko. Hän kuuluu "Ľudová strana – Hnutie za demokratické Slovensko" -puolueeseen ja istui vuosien 2004–2009 ajan sitoutumattomana Euroopan parlamentissa. Hän on toiminut Slovakian maatalousministerinä vuosina 1992–1998.


title: María Badía

text: María Badía i Cutchet (s. 13. toukokuuta 1947) on espanjalainen, tarkemmin katalonialainen, poliitikko Espanjan sosialistisessa työväenpuolueessa. Hän oli Euroopan parlamentin jäsen osana sen sosiaalidemokraattista ryhmää vuosina 2004–2014.


title: María Badía

text: Badía valmistui Barcelonan autonomisesta yliopistosta ja työskenteli englanninopettajana Sabadellissa.


title: Mariela Baeva

text: Mariela Velitškova Baeva (; s. 22. lokakuuta 1964, Sofia) on bulgarialainen poliitikko "Oikeuksien ja vapauden liikkeessä". Hänet valittiin vuonna 2007 Euroopan parlamenttiin, jossa hän kuului Euroopan liberaalidemokraattien liiton ryhmään. Hän jäi pois europarlamentista vuonna 2009.


title: Toni Flink

text: Toni Flink (s. 1970) on salolainen urheilutoimittaja, jonka erikoislajina on lentopallo. Flink toimii yrittäjänä, vapaana toimittajana ja työskentelee mm. Suomen Lentopalloliitolle ja Olympiakomitealle sekä selostaa ja tuottaa lentopalloa sekä koripalloa eri kanaville.


title: Toni Flink

text: Flink on työskennellyt aiemmin pitkään sanomalehti Itä-Savossa (1995-2009), Urheilukanavalla (2002-2009) sekä Nelonen Sport Prolla (2010). Urheilukanavalle ja URHOtv:lle Flink selosti lentopalloa, koripalloa sekä beach volleyta. Flink toimi myös pitkään internet-sivusto Hotsport.infon päätoimittajana.


title: Toni Flink

text: Flink on valittu vuoden lentopallotoimittajaksi 2001–2002 ja Hotsport.info on palkittu vuoden lentopalloilmiönä 2003–2004. Suomen Urheilutoimittajien Liitto palkitsi Flinkin Vuoden Tiedottajana 2014.


title: Toni Flink

text: Suomen lentopallomaajoukkueen tiedottajana hän on toiminut vuodesta 2005 lähtien. Tilillä on Euroopan liigan finaaliturnaus 2005 Kazanissa, maailmanliiga 2006-2017, MM-kisat Katowicessä ja Wroclawissa 2014, viidet EM-kisat 2007-2015, neljät MM-karsinnat, neljät EM-karsinnat sekä Euroopan esiolympiakarsintaturnaus Szombathelyssä 2007, karsintaturnaus Izmirissä 2008, esiolympiakarsintaturnaus Osijekissa 2011 ja karsintaturnaus Sofiassa 2012.


title: Toni Flink

text: Flink on toiminut myös lukuisissa eri lajien kuulutustehtävissä, kuten suunnistuksen Jukolan viestin pääkuuluttajana neljästi 2003, 2005, 2006 ja 2007.


title: Iisakki Nikkola

text: Iisakki Elias Nikkola (sukunimi aikaisemmin Latva-Nikkola, 11. toukokuuta 1887 Kurikka – 20. tammikuuta 1959 Helsinki) oli eteläpohjalainen maanviljelijä ja herastuomari, joka oli IKL:n ja myöhemmin kokoomuksen kansanedustajana.


title: Iisakki Nikkola

text: Nikkolan vanhemmat olivat talollinen Juho Latva-Nikkola ja Hedviiki Sofia Piirto. Hän kävi kansakoulun ja toimi sitten vuodesta 1910 alkaen maanviljelijänä Ilmajoella. Nikkola hoiti lautamiehen tehtäviä 1918–1954 ja sai herastuomarin arvon 1938.


title: Iisakki Nikkola

text: Nikkola oli IKL:n kansanedustajana 1933–1945 sekä kokoomuksen kansanedustajana 1951–1952 edustaen Vaasan läänin eteläistä vaalipiiriä. Hän sai sairauden takia vapautuksen edustajan tehtävistään kesken kauden 19. syyskuuta 1952. Nikkola oli myös presidentin valitsijamiehenä vuosien 1931 ja 1950 presidentinvaaleissa ja hän kuului jäsenenä Ilmajoen kunnanvaltuustoon.


title: Iisakki Nikkola

text: Nikkola oli naimisissa vuodesta 1909 Saima Susanna Lauroselan kanssa.


title: Tiberiu Bărbulețiu

text: Tiberiu Bărbulețiu (s. 1. joulukuuta 1963 Blaj) on romanialainen poliitikko. Hän kuuluu Kansalliseen liberaalipuolueeseen ja istui vuonna 2007 lyhyen aikaa Euroopan parlamentissa osana Euroopan liberaalidemokraattien liiton ryhmää.


title: Enrique Barón Crespo

text: Enrique Barón Crespo (s. 27. maaliskuuta 1944 Madrid) on espanjalainen Sosialistisen työväenpuolueen poliitikko ja lakimies.


title: Enrique Barón Crespo

text: Crespo valmistui oikeustieteen kandidaatiksi Madridin Complutense-yliopistosta vuonna 1965. Hän on istui Euroopan parlamentissa yhtämittaisesti vuodeasta 1986 vuoteen 2009. Sitä ennen hän oli Espanjan parlamentin jäsen. Crespo toimi vuosina 1982–1985 maansa liikenne-, matkailu- ja tietoliikenneministerinä. Hän oli vuosina 1989–1992 Euroopan parlamentin puheenjohtaja.


title: Etelka Barsi-Pataky

text: Etelka Barsi-Pataky (15. syyskuuta 1941 Budapest – 4. helmikuuta 2018) oli unkarilainen Fidesz-puolueen poliitikko. Hän on istunut Euroopan parlamentin jäsenenä vuosina 2004–2009.


title: Etelka Barsi-Pataky

text: Barsi-Pataky syntyi Budapestissa ja sai insinöörikoulutuksen. Hän kuului Unkarin parlamenttiin vuosina 1994–1998 ja toimi vuosina 2000–2003 maansa suurlähettiläänä Itävallassa.


title: Etelka Barsi-Pataky

text: EP:ssä Barsi-Pataky kuului Euroopan kansanpuolueen ryhmään.


title: Gerard Batten

text: Gerard Batten (s. 27. maaliskuuta 1954) on brittiläinen poliitikko, joka kuuluu Yhdistyneen kuningaskunnan itsenäisyyspuolueeseen (UKIP). Hänet valittiin vuonna 2004 Euroopan parlamenttiin, jonka jäsenenä hän kuului Itsenäisyys/demokratia -ryhmään ja vuodesta 2014 Vapauden ja suoran demokratian Eurooppa -ryhmään.


title: Gerard Batten

text: Lontoossa syntynyt Batten oli vuosikymmeniä töissä BT Groupissa (British Telecom).


title: Alessandro Battilocchio

text: Alessandro Battilocchio (s. 3. toukokuuta 1977) on italialainen Uuden sosialistipuolueen poliitikko, joka toimi vuosina 2004–2009 Euroopan parlamentin jäsenenä Euroopan parlamentin sosialidemokraattisessa ryhmässä.


title: Alessandro Battilocchio

text: Battilocchio suoritti lakitieteen loppututkinnon Roomassa vuonna 2003. Hänet valittiin Tolfan pormestariksi alun perin vuonna 2001, sitten toiselle kaudelle toukokuussa 2006.


title: Australian Grand Prix 2004

text: Australian Grand Prix 2004 (virallisesti LXIX Foster's Australian Grand Prix) oli Formula 1 -kauden 2004 1. osakilpailu, joka ajettiin 7. maaliskuuta Albert Parkin radalla Australiassa. Kilpailun voitti Saksan Michael Schumacher.


title: Australian Grand Prix 2004

text: Lokakuussa 2003 Suomen ensimmäiseksi Foster's Grid Girliksi valittu Anna-Maija Järventaus, pääsi edustamaan suomea Australian osakilpailussa.


title: Veikko Wainio

text: Jalo Veikko (J.V.) Wainio (26. kesäkuuta 1894 Aura – 5. huhtikuuta 1972 Oulu) oli lehtori ja kouluneuvos, joka toimi pitkään IKL:n kansanedustajana. Hän oli myös kirjailija ja käytti nimimerkkiä Yrjö Salmela.


title: Veikko Wainio

text: Wainion vanhemmat olivat kauppias Frans Wainio ja Charlotta Wilhelmina Eklund. Hän pääsi ylioppilaaksi 1915 ja suoritti filosofian kandidaatin tutkinnon 1924. Wainio toimi Isonkyrön keskikoulun johtajana 1924–1925, Helsingissä Suomalaisen normaalilyseon vt. historian opettajana sekä Kallion yhteiskoulun opettajana 1926–1927 sekä Oulun yhteislyseon historian ja yhteiskuntaopin vanhempana lehtorina 1927–1936.


title: Veikko Wainio

text: Hänen uransa jatkui Turun toisen suomalaisen lyseon lehtorina 1936–1947, Tampereen klassillisen lyseon lehtorina 1947–1953 ja Oulun lyseon vararehtorina ja lehtorina 1953–1954. Viimeksi Wainio oli Oulun opettajakorkeakoulun lehtorina 1953–1962 ja Oulun yliopiston opettajien valmistuslaitoksen lehtorina 1962–1963. Hän sai kouluneuvoksen arvonimen 1961.


title: Veikko Wainio

text: Wainio oli IKL:n kansanedustajana 1933–1938 (Oulun läänin eteläinen vaalipiiri) ja 1939–1945 (Oulun läänin vaalipiiri).


title: Veikko Wainio

text: Wainio oli naimisissa vuodesta 1941 Selma Maria Inkalan kanssa.


title: Katerína Batzelí

text: Katerína Batzelí (; s. 25. toukokuuta 1958) on kreikkalainen Panhelleenisen sosialistiliikkeen poliitikko. Hän oli Euroopan parlamentin jäsenenä vuosina 2004–2009 sosiaalidemokraattisessa ryhmässä.


title: Edit Bauer

text: Edit Bauer (s. 30. elokuuta 1946) on slovakialainen poliitikko. Hän kuuluu lähinnä etnisen unkarilaisvähemmistön tukemaan Magyar Koalíció Pártja -puolueeseen. Euroopan parlamentin jäsenenä hän on oli vuosina 2004–2014 Kansanpuolueen ryhmässä.


title: Tuileries’n palatsi

text: Tuileries’n palatsi () oli Pariisin keskustassa sijainnut palatsi, joka kuului samaan pihapiiriin Louvren palatsin kanssa. Tuileries’n rakentaminen aloitettiin vuonna 1564, samaan aikaan kuin puutarha, joka tunnetaan nimellä Tuileries’n puisto, "les Jardins des Tuileries". Palatsia laajennettiin useaan otteeseen kunnes se sulki Louvren pihapiirissä olleen aukon. Tuileries’n palatsi tuhoutui vallankumouksellisen Pariisin kommuunin kannattajien sytyttämässä tuhopoltossa vuonna 1871.


title: Tuileries’n palatsi

text: Palatsin rakentaminen alkoi Katariina de’ Medicin aloitteesta vuonna 1564 paikalle, jossa oli aikaisemmin valmistettu ja poltettu tiiliä. Tästä palatsi ja sen yhteyteen rakennettu puisto saivat nimensä, joka tarkoittaa ”tiilitehtaat”. Rakentamista jatkettiin seuraavina vuosisatoina kunnes julkisivun pituus saavutti 266 metrin pituuden.


title: Tuileries’n palatsi

text: Tuileries’n palatsi palveli 1500–1800-luvuilla ajoittain kuninkaallisena asuntona. Sen asukkaita olivat Henrik IV ja Ludvig XIV, joka asui siellä ennen kuin siirsi hovinsa rakennuttamaansa uuteen Versailles’n palatsiin Pariisin ulkopuolelle. Aurinkokuninkaan lähdettyä osa tiloista toimi hovin teatterina, kunnes Ludvig XVI joutui perheineen Ranskan vallankumouksen aikana palaamaan Pariisiin ja asumaan palatsissa vartioituna. Kansanjoukkojen suorittama Tuileries’n palatsin valtaus 10. elokuuta 1792 oli eräs vallankumouksen käännekohdista ja johti monarkian lakkauttamiseen reilua kuukautta myöhemmin.


title: Tuileries’n palatsi

text: Kansalliskonventti asettui palatsiin 10. toukokuuta 1793 ja palatsi sai uuden nimen, kansallispalatsi, "le palais national". Palatsia käytettiin kokoustiloina.


title: Tuileries’n palatsi

text: Kuningaskunnan palauttamisen jälkeen Tuileries oli taas kuninkaallinen asunto Ludvig XVIII:n aikana ja se palveli keisarikuntaa vielä Napoleon III:nkin asuntona, kunnes Pariisin kommuuni teki uutena omistajana siitä kaikille avoimen teatterin ja konserttisalin. Toukokuussa 1871 palatsi kuitenkin poltettiin tahallisesti. Se paloi kolme päivää, kunnes 27. toukokuuta jäljellä olivat vain mustuneet rauniot.


title: Tuileries’n palatsi

text: Oltuaan kaksitoista vuotta paikoillaan rauniot purettiin vuonna 1882 ja tilalle rakennettiin siihen kuuluneen puiston laajennus, joka noudattaa André Le Nôtren suunnittelemaa kaavaa vuodelta 1664.


title: Tuileries’n palatsi

text: Ranskassa on alettu 2000-luvulla tutkia mahdollisuutta rakentaa palatsi uudelleen yksityisten yritysten rahoituksen turvin. Uudelleenrakentamista tutkinut komissio jätti raporttinsa helmikuussa 2007. Se arvioi kustannusten nousevan 340 miljoonaan euroon.


title: Jean-Marie Beaupuy

text: Jean-Marie Beaupuy (s. 28. marraskuuta 1943) on ranskalainen Ranskan demokratian unionin poliitikko. Hän toimi vuosina 2004–2009 Euroopan parlamentin jäsenenä Euroopan liberaalidemokraattien liiton ryhmässä.


title: Christopher Beazley

text: Christopher John Pridham Beazley (s. 5. syyskuuta 1952) on brittiläinen Konservatiivisen puolueen poliitikko. Hän on toiminut Euroopan parlamentin jäsenenä vuosina 1984–1994 ja uudelleen vuosina 1999–2009.


title: Christopher Beazley

text: Myös Beazleyn isä Peter Beazley oli europarlamentaarikko (1922–2004).


title: Marko Matvere

text: Marko Matvere (s. 4. helmikuuta 1968, Pärnu) on virolainen näyttelijä. Hän on toiminut Tallinnan kaupunginteatterissa siitä lähtien, kun hän valmistui Viron teatterista ja akateemisesta koulusta vuonna 1991. Hän toimi juontajana Annely Peebon kanssa vuonna 2002 järjestetyssä Eurovision laulukilpailussa Tallinnassa.


title: Marko Matvere

text: 1992 Toruńissa järjestetyissä elokuvafestivaaleilla Matvere voitti palkinnon nuorten näyttelijöiden kategoriassa, jonka lisäksi hän on voittanut parhaan näyttelijän palkinnon vuosina 1995, 1996, 1998, ja 1999.


title: Zsolt Becsey

text: Zsolt László Becsey (s. 12. tammikuuta 1964) on unkarilainen poliitikko. Becsey syntyi Szegedissä ja sai taloustieteellisen koulutuksen. Hän kuuluu "Fidesz – Magyar Polgári Szövetség" -puolueeseen ja istui vuosina 2004–2009 Euroopan kansanpuolueen (kristillisdemokraattien) ja Euroopan demokraattien ryhmän jäsenenä Euroopan parlamentissa.


title: Kolmas Nainen (albumi)

text: Kolmas Nainen on suomalaisen Kolmas Nainen -rockyhtyeen debyyttialbumi. Se julkaistiin vuonna 1986.


title: Kolmas Nainen (albumi)

text: A-puoli


title: Kolmas Nainen (albumi)

text: B-puoli


title: Charles W. Fairbanks

text: Charles Warren Fairbanks (11. toukokuuta 1852 – 4. kesäkuuta 1918) oli yhdysvaltalainen poliitikko, joka toimi Theodore Rooseveltin varapresidenttinä.


title: Charles W. Fairbanks

text: Fairbanks valittiin republikaanipuolueen edustajana Yhdysvaltain senaattiin vuonna 1896. Hän istui senaatissa vuoteen 1905, jolloin hänestä tuli varapresidentti. Vuonna 1916 hänet valittiin Charles E. Hughesin varapresidenttiehdokkaaksi. Hughes ja Fairbanks hävisivät demokraattien Woodrow Wilsonille ja Thomas R. Marshallille.


title: Angelika Beer

text: Angelika Beer (s. 24. toukokuuta 1957 Kiel) on saksalainen poliitikko. Hän kuului Liittouma 90/Vihreät -puolueeseen, mutta erosi siitä maaliskuussa 2009. Marraskuussa 2009 Beer liittyi Saksan piraattipuolueeseen ja keväällä 2012 hänet valittiin piraattipuolueen listalta Schleswig-Holsteinin osavaltion maapäivien jäseneksi.


title: Angelika Beer

text: Beer istui vuosina 2004–2009 Euroopan parlamentissa Euroopan vihreän puolueen jäsenenä. Hän oli silloisen puolueensa edustajana liittopäivillä vuosina 1987–1990 ja 1994–2002 ja toimi puolueen puheenjohtajana vuosina 2002–2004.


title: Angelika Beer

text: Beer on toiminut lääkärin vastaanottoapulaisena sekä asianajajan ja notaarin avustajana.


title: Paha minut iski

text: Paha minut iski on suomalaisen Kolmas Nainen -rockyhtyeen toinen studioalbumi. Se julkaistiin vuonna 1987.


title: Paha minut iski

text: A-puoli


title: Paha minut iski

text: B-puoli


title: Paha minut iski

text: Kappaleet "Maanantai" sekä "Raatona maantiellä" sisältyvät vain vuoden 1988 uusintapainokseen.


title: Bastiaan Belder

text: Bastiaan ("Bas") Belder (s. 25. lokakuuta 1946) on alankomaalainen poliitikko. Hän kuuluu Reformoituun puolueeseen ja Euroopan parlamentin jäsenenä Vapaa ja demokraattinen Eurooppa -ryhmään.


title: Bastiaan Belder

text:
Belder aloitti Euroopan parlamentissa vuonna 1999 ja on jatkanut uudessa parlamentissa vuodesta 2004. Hän on ennen poliittisen uransa urkenemista toiminut opettajan ja toimittajan töissä.
Belder syntyi Etelä-Hollannissa sijaitsevassa Ridderkerkin kaupungissa.


title: Ivo Belet

text: Ivo Maria Robert Belet (s. 7. kesäkuuta 1959, Sint-Truiden) on belgialainen poliitikko ja Euroopan parlamentin jäsen vuodesta 2004 lähtien. Hän edustaa Euroopan kansanpuolueeseen kuuluvaa kristillisdemokraattista CD&V-puoluetta ja istuu europarlamentin ympäristön, kansanterveyden ja elintarvikkeiden turvallisuuden valiokunnassa.


title: Ivo Belet

text: Koulutukseltaan Belet on kauppatieteiden maisteri (MBA). Hänellä on myös germaanisten kielien filologian tutkinto Leuvenin katolisesta yliopistosta. Ennen poliittisen uransa alkua hän toimi pääasiassa Flanderin yleisradioyhtiö VRT:n palveluksessa journalistina ja uutisankkurina.


title: Irena Belohorská

text: Irena Belohorská (s. 13. maaliskuuta 1948) on slovakialainen poliitikko. Hän on nykyinen Euroopan parlamentin jäsen.


title: Irena Belohorská

text: Piešťanyssa syntynyt Belohorská kuuluu kotimaassaan "Ľudová strana - Hnutie za demokratické Slovensko" -puolueeseen ja oli Euroopan parlamentin sitoutumattomana jäsenenä vuosina 2004–2009.


title: Irena Belohorská

text: Belohorská on koulutukseltaan lääkäri. Hän toimikin maansa terveysministerinä vuosina 1993–1994.


title: Isohiirimaki

text: Isohiirimaki eli hiirimaki ("Microcebus murinus") on pikkumakien heimoon kuuluva kädellinen. Se on muiden hiirimakien ohella yksi maailman pienimmistä kädellisistä. Isohiirimaki elää Madagaskarin länsi-, lounais- ja etelärannikoiden metsissä.


title: Isohiirimaki

text: Isohiirimaki on ainoastaan 10–14 senttimetriä pitkä, häntä mukaan luettuna noin 20–30-senttimetrinen. Se painaa vuodenajasta riippuen 40–70 grammaa. Selkäpuolen väritys on punaisen vivahteita sisältävä harmaa, vatsapuolelta eläin on valkoinen.


title: Isohiirimaki

text: Isohiirimaki on yöeläin. Se käyttää ravinnokseen hedelmiä, kukkia, mettä, hyönteisiä ja pieniä eläimiä. Isohiirimakit elävät noin 15-vuotiaiksi.


title: Jean-Luc Bennahmias

text: Jean-Luc Bennahmias (s. 2. joulukuuta 1954) on ranskalainen poliitikko. Hän oli aiemmin vihreiden jäsen, mutta kuuluu vuodesta 2007 liberaalidemokraattiseen liikkeeseen. Pariisissa syntynyt Bennahmias on Vihreiden entinen puoluesihteeri. Hän työskenteli toimittajana vuosina 1974–1994.


title: Jean-Luc Bennahmias

text: Bennahmias valittiin Euroopan parlamentin jäseneksi vuonna 2004 ja hän toimi europarlamentissa vuoteen 2014. Vuoteen 2009 hän istui Vihreät / Euroopan vapaa allianssi -ryhmässä ja sen jälkeen Euroopan liberaalidemokraattien liiton ryhmässä.


title: Monika Beňová

text: Monika Beňová (s. 15. elokuuta 1968) on slovakialainen poliitikko. Hän istuu Euroopan parlamentissa sen sosiaalidemokraattisen ryhmän jäsenenä.


title: Monika Beňová

text: Beňová syntyi Bratislavassa ja toimi vuosina 2000–2004 Slovakian sosiaalidemokraattisen puolueen varapuheenjohtajana.


title: Alfred Hyytinen (jääkäri)

text: Alfred Hyytinen (25. helmikuuta 1896 Lappajärvi – 13. kesäkuuta 1916 Latvia) oli suomalainen jääkäri. Hänen vanhempansa olivat torppari Antti Hyytinen ja Liisa Matintytär.


title: Alfred Hyytinen (jääkäri)

text: Hyytinen, kansakoulun käynyt lappajärveläinen työmies, liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 5. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän haavoittui kranaatin sirpaleesta ja menehtyi siitä aiheutuneeseen verenvuotoon vielä samana päivänä. Hän oli ensimmäinen maailmansodassa kaatunut 27. Jääkäripataljoonan jääkäri ja hänet haudattiin Gallingin kylän lähellä olevaan sotilashautausmaahan Missellä. Kunniamerkit: Jääkärimerkki.


title: Alfred Hyytinen (jääkäri)

text: Jääkäri Heikki Jussila kirjoitti tapahtuneesta seuraavaa: "Ensimmäinen kaatunut jääkäri! Klo 2.00 tienoissa osui ryssän kranaatti 1. Komp. linjalle kaataen jääkäri Hyytisen, kotoisin Lappajärveltä. Se oli hänen osansa!"


title: Gadoliniitti

text: Gadoliniitti (YFeBeSiO) on melko harvinainen, musta tai vihertävä mineraali. Se on saanut nimensä Johan Gadolinin mukaan, joka vuonna 1794 eristi siitä ennestään tuntemattoman alkuaineen, yttriumin, mistä sai alkunsa harvinaisten maametallien löytöhistoria.


title: Gadoliniitti

text: Yttriumin lisäksi gadoliniitti sisältää toistakin melko harvinaista alkuainetta berylliumia. Joskus osa yttriumista saattaa olla korvautunut muillakin harvinaisilla maametalleilla kuten ceriumilla, lantaanilla tai neodyymilla. Jos mineraalin ceriumpitoisuus on erityisen korkea, siitä käytetään nimitystä "gadoliniitti-(Ce)".


title: Gadoliniitti

text: Gadoliniitti muistuttaa kiderakenteeltaan timanttia. Vihreät gadoliniittikiteet saattavat olla läpikuultavia, ja tällöin niiden taitekerroin 1,79. Gadoliinin kovuus on välillä 6,5–7 ja tiheys noin 4,0–4,7 kg/dm, siis selvästi suurempi kuin useimpien epämetallisten mineraalien.


title: Tuiran Miliisi

text: Tuiran Miliisi on oululainen vuonna 2000 perustettu punk metal -yhtye. Yhtye teki levytyssopimuksen Love Recordsista tutun Atte Blomin kanssa ja julkaisi esikoisalbuminsa vuonna 2007. Yhtyeen keskeinen hahmo, rumpali Allan Seppänen, ei anna haastatteluja ja yhtyeen puhemiehenä on toiminut laulaja-kitaristi Erkki Seppänen. Orkesteri on herättänyt mediaesiintymisellään sekä vihaa että ihastusta tyylistään johtuen. Esimerkiksi MySpace on useaan otteeseen sensuroinut yhtyeen profiilia.Kotisivut


title: Louis de Sacy

text: Louis de Sacy (1654 Pariisi – 26. lokakuuta 1727 Pariisi) oli ranskalainen asianajaja ja kirjailija. Hän oli myös Ranskan akatemian jäsen.


title: Louis de Sacy

text: De Sacy toimi asianajajana, mutta hän oli vakituinen vieras markiisitar de Lambertin (1647–1733) kirjallisessa salongissa. Hänet valittiin Ranskan akatemiaan 21. helmikuuta 1701 hänen ranskaksi kääntämänsä Plinius nuoremman kuvauksen Vesuviuksen purkautumisesta ja Pompejin tuhosta ansiosta.


title: Louis de Sacy

text: Hänen osakseen tuli Charles Perraultin vastaanotto akatemiaan, ja hän vastasi Jacques-Louis de Valonin eli Mimeuren markiisin ja abbé Montagault’n puheisiin. Hän oli yksi niistä neljästä akatemian jäsenestä, jotka halusivat itse haastatella abbé de Saint-Pierreä ennen hänen sulkemistaan akatemian jäsenyydestä.


title: Pervenche Berès

text: Pervenche Berès (s. 10. maaliskuuta 1957) on ranskalainen Sosialistisen puolueen poliitikko. Hänestä tuli Euroopan parlamentin jäsen vuonna 1994, ja hänet on valittu uusille kausille vaaleissa 1999, 2004, 2009 ja 2014.


title: Speed badminton

text: Speed badminton ("Speedminton®") on Bill Brandesin kehittämä sulkapallon ulkopeliversio. Perinteisen sulkapallon sulka oli kuitenkin liian kevyt tuulisiin olosuhteisiin, ja näin Bill Brandes kehitti Speed Badmintonin. Speedminton on hyvin samankaltainen kuin perinteinen sulkapallokin, mutta itse "sulka" on painavampi.


title: Speed badminton

text: Keksijä nimesi pelin aluksi sukkulapalloksi (shuttleball). Vuonna 2001 peli nimettiin uudelleen speed badmintoniksi tai speedmintoniksi. Vuonna 2003 aktiivisia pelaajia oli Saksassa 6000. Huolimatta kasvavista harrastajamääristä, peli on edelleen melko tuntematon erityisesti Saksan ulkopuolella. Joka tapauksessa mestaruudesta kisattiin ensimmäisen kerran Berliinissä 2005.


title: Speed badminton

text: Peli koostuu kahdesta neliöstä, joiden sivujen pituudet ovat 5,5 m ( 18 ft). Neliöiden välimatka on 12,8 m (42 ft). Peliä voidaan pelata hyvin myös puolikkaalla tenniskentällä. Mailat ovat samankaltaiset kuin squashissa. Itse pallo on hieman painavampi kuin perinteinen sulkapallo.


title: Speed badminton

text: Pelin tarkoituksena on pyrkiä saamaan "sulka" vastustajan kenttään. Mikäli pallo karkaa vastustajan kentän ulkopuolelle, vastustaja saa pisteen. Erä päättyy kun toinen pelaajista saavuttaa 16 pistettä, peli pelataan kolmesta erävoitosta. Ero pitää kuitenkin olla vähintään kaksi pistettä. Syöttö voidaan suorittaa oman kenttäpuoliskon takaa olan yläkautta syötöllä. Mikäli syöttö suoritetaan omasta neliöstä, tulee syötön tapahtua alakautta.


title: Radiokoomikko

text: Radiokoomikko on radion välityksellä ihmisiä hauskuttava henkilö. Radiokomiikka on verbaalista komiikkaa, kuten esimerkiksi vitsien tai hauskojen juttujen kertomista.


title: Radiokoomikko

text: Tunnettuja suomalaisia radiokoomikkoja ovat muun muassa Alivaltiosihteerin Jyrki Liikka, Simo Frangén ja Pasi Heikura sekä Gösta Sundqvist ja Spede Pasanen. Maineikkaita ulkomaalaisia radiokoomikoita ovat olleet Peter Sellers, Spike Milligan ja Harry Secombe.


title: Sergio Berlato

text: Sergio Berlato (s. 27. heinäkuuta 1959) on italialainen kansallisliiton poliitikko. Hän kuului Euroopan parlamenttiin ja sen Unioni kansakuntien Euroopan puolesta -ryhmään vuosina 1999–2014.


title: Secret Chiefs 3

text: Secret Chiefs 3, tunnetaan myös nimellä SC3, on ryhmä Mr. Bunglen ja Faith No Moren entisen kitaristin Trey Spruancen johtamia muusikoita. Kokoonpano sekä studiossa että live-keikoilla on vaihdellut ryhmän esittäessä monimuotoista musiikkia, kuten surf rockia, persialaista-, intialaista-, ja arabimusiikkia, death metallia, elokuvamusiikkia, elektronista musiikkia ja useita muita genrejä.


title: Secret Chiefs 3

text: Trey Spruance perusti bändin 1990-luvun puolivälissä yhdessä Mr. Bungle-kavereidensa Trevor Dunnin ja Danny Heifetzin kanssa. Eräitä Secret Chiefs 3:n kanssa levyttäneitä tai esiintyneitä artisteja: viulisti Eyvind Kang, lyömäsoittaja William Winant, entinen Mr. Bunglen jäsen Clinton McKinnon, sekä Estradaspheren jäsenet Timb Harris, Jason Schimmel ja Tim Smolens.


title: Hikiset siivut

text: Hikiset siivut on suomalaisen Kolmas Nainen -rockyhtyeen kolmas studioalbumi. Se julkaistiin vuonna 1989.


title: Hikiset siivut

text: Albumista julkaistiin uusintapainos vuonna 2000.


title: Justin Cooper

text: Justin Cooper (s. 17. marraskuuta 1988) on yhdysvaltalainen entinen lapsinäyttelijä, jonka elokuvadebyytti oli elokuvassa "Valehtelija, valehtelija", jossa hän esittää Fletcher Reeden (Jim Carrey) poikaa Maxia.


title: Justin Cooper

text: Cooper aloitti näyttelemisen viisivuotiaana, kun hän esiintyi Domino's Pizzan televisiomainoksissa ja vieraana televisiosarjassa "Full House". Esiinnyttyään kolme vuotta draamasarjassa "General Hospital" Cooper esiintyi elokuvassa "Valehtelija, valehtelija". Myöhemmin Cooper esitti Ville Vallatonta elokuvassa "Ville Vallaton iskee jälleen", minkä jälkeen hän esiintyi tilannekomediasarjassa "Brother's Keeper", josta hän sai Youth in Film Awards -ehdokkuuden vuoden 1998 parhaasta nuoren miehen esittämästä sivuosasta televisiosarjassa.


title: Carlo Emilio Gadda

text: Carlo Emilio Gadda (14. marraskuuta 1893 Milano – 21. marraskuuta 1973 Rooma) oli italialainen kirjailija ja runoilija. Hän pidetään kielellisenä kokeilijana, joka on 1900-luvun italialaisen kirjallisuuden älyllisimpiä ja vaikeaselkoisimpia kirjailijoita. Hän käytti kielessään murteita, tekniikan kieltä ja sanaleikkejä.


title: Carlo Emilio Gadda

text: Carlo Emilio Gadda oli vanhempiensa, liikemies Francesco Ippolito Gaddan ja unkarilaissyntyisen ranskanopettajan Adele Lehrin, esikoinen. Myöhemmin perheeseen syntyi vielä kaksi lasta. Isän liiketoimet eivät onnistuneet, ja hänen kuollessaan vuonna 1909 perhe jäi vakaviin talousvaikeuksiin. Gadda kiinnostui jo nuorena intohimoisesti kirjallisuudesta ja filosofiasta, mutta äitinsä toiveita noudattaen hän ryhtyi lukion jälkeen opiskelemaan Milanossa insinööriksi.


title: Carlo Emilio Gadda

text: Italian liittyminen ensimmäiseen maailmansotaan keskeytti opinnot. Gadda liittyi armeijaan vapaaehtoisena vuonna 1915. Hän taisteli alppirykmentissä, joutui sotavangiksi, ja hänet kuljetettiin vankileirille Saksaan lähelle Hannoveria. Enrico-veljen kaatuminen oli Gaddalle suuri järkytys, ja hän mietti loppuelämänsä sotaa ja sen mielettömyyttä. Hän julkaisi vuonna 1959 sotapäiväkirjansa ja vankileirikokemuksensa ja kuvailee sotaa kyyniseksi idioottimaisuudeksi.


title: Carlo Emilio Gadda

text: Rauhan palattua Gadda viimeisteli opintonsa ja valmistui insinööriksi 1920. Hän matkusti Argentiinaan saatuaan sieltä työtarjouksen. Argentiinassa Gadda opiskeli espanjan kielen ja kiinnostui espanjankielisestä kirjallisuudesta. Myöhemmin hän käänsi espanjankielisen kirjallisuuden klassikoita italiaksi.


title: Carlo Emilio Gadda

text: Gaddan esikoisteos ilmestyi 1924, jolloin hän oli lukion opettajana. Samoihin aikoihin hän myös opiskeli filosofiaa ja kirjoitti Leibnizin tietoteoriaa käsittelevää opinnäytetyötään. Hän ei kuitenkaan valmistunut, sillä rahavaikeudet pakottivat palaamaan insinööriksi. Seuraavana vuonna hän muutti Roomaan ja matkusteli seuraavan kuuden vuoden ajan paljon kotimaassaan ja Euroopassa. Samoihin aikoihin hän ryhtyi kirjoittamaan "Via Merulanan sotkuista tapausta".


title: Carlo Emilio Gadda

text: Vaikka "Via Merulanan sotkuinen tapaus" ilmestyi vasta 1957, sen tapahtumat sijoittuvat 1920-luvulle. 1930-luvulla Gadda liittyi Firenzessä toimineeseen Solaria-nimiseen kirjallisuusryhmään ja kirjoitti ryhmän lehteen artikkelin "La Madonna dei filosofi" ('Filosofien Madonna'), jossa hän pohti kirjoittajan ja kirjallisuuden roolia teoreettisesti. Vuonna 1934 Gadda julkaisi teoksen "Castello di Udine", joka sai Bagutta-kirjallisuuspalkinnon. Päivätyö insinöörinä aiheutti sen, että vapaa-aika kului kuumeiseen työskentelyyn kirjallisuuden parissa. Gadda oli 1930-luvulla arvostettu, mutta vain pienten piirien tuntema kirjailija. Äidin kuoltua vuonna 1934 Gadda myi lapsuudenkotinsa ja lopetti insinöörin työt. Hän kirjoitti nyt kertomuksia, lehtiartikkeleita ja käänsi espanjankielistä kirjallisuutta italiaksi.


title: Carlo Emilio Gadda

text: 1920-luvulla Italiaa hallinneeseen fasistipuolueeseen ja Benito Mussoliniin Gadda suhtautui ehdottoman kielteisesti. Hän inhosi ajatusta vain yhdestä sallitusta ideologiasta ja väkisin ylläpidetystä järjestyksestä. Gaddan mielestä ne olivat jo lähtökohdiltaan valheellisia ja sairaita, ja hän piti massayhteiskunnan kollektiivisia myyttejä pelottavina. Mussolinia Gadda kutsuu "Via Merulanan sotkuisessa tapauksessa" leukaluuksi, pääkalloksi ja paskaksi sekä vihjailee ministeri Federzonin olevan Mussolinin äidin äpäräpoika. Lisäksi hän kaivelee esiin fasistihallintoon liitettyjä skandaaleja.


title: Carlo Emilio Gadda

text: Firenzen vuosien jälkeen Gaddan hyvä ystävä tarjosi tälle työn Italian yleisradioyhtiössä, ja siihen päättyivät rahahuolet. Gadda muutti vuonna 1950 loppuiäkseen Roomaan. "Via Merulanan sotkuinen tapaus" ilmestyi 1957, ja sen ansiosta Gaddasta tuli tunnettu ja suuren yleisön suosikki. Kirjailija ei tosin suosiostaan ilahtunut. Ujona miehenä hän kammosi julkisuutta ja piti nuoren polven häneen kohdistamaa ihailua jopa nolona. Menestysteoksen vanavedessä ilmestyi esseekokoelma, ja vuonna 1963 ilmestyi yksi Gaddan pääteoksista "La cognizione del dolore", jota pidetään mestarillisena, tragikoomisena omaelämäkertana. Teos oli ilmestynyt jo aikaisemmin jatkokertomuksena "Letteratura"-lehdessä vuosina 1938–1941. Lopullisena versiona voi pitää vasta romaanin neljättä painosta, joka ilmestyi vuonna 1970 ja jota Gadda oli paljolti muutellut ja laajentanut.


title: Carlo Emilio Gadda

text: Kun Gaddalle vuonna 1963 myönnettiin kirjallisuuspalkinto Prix international de littérature, hän alkoi saada myös kansainvälistä mainetta ja hänen teoksiaan ryhdyttiin kääntämään eri kielille. Viimeisessä teoksessaan "Eros e Priapo" vuonna 1967 Gadda palaa inhoamaansa fasismiin, jonka hän selittää paljolti Sigmund Freudin näkökannoilta. Fasismi tekee elämästä kieroutunutta aggressiota. Se suuntaa kollektiivisen narsistisen seksuaalisuuden kohti diktaattoria, joka on fallos. Teos on sekä herjakirjoitus että myös selitys diktaattorien sokeiden ihailijoiden vaikuttimista.


title: Carlo Emilio Gadda

text: Gadda eristäytyi elämänsä viimeiset vuodet kammoamaltaan julkisuudelta. Häneltä jäi jälkeen valtava määrä tekstejä ja katkelmia, joita on julkaistu postuumisti.


title: Carlo Emilio Gadda

text: Gadda kuvaili itseään romantikoksi. Hänen mukaansa lapsuus, unelmat ja toiveet sekä harhakuvien menetys tekivät hänestä romantikon. Hän kutsui itseään kohtalon ja todellisuuden potkimaksi romantikoksi. Hän vaati romaanilta, draamalta ja jopa rikosuutisilta salaperäisyyttä ja tunteiden lataamaa mielten ja tapojen kuvausta.


title: Carlo Emilio Gadda

text: Gaddan on mainittu olleen viimeinen suuri italialainen modernistikirjailija. Häntä on verrattu Luigi Pirandelloon ja Italo Svevoon. Kaikki kolme kuvaavat ihmisen sisäistä maailmaa, joskin omalla tavallaan. Gaddaa kiinnosti kielen ja kielenkäytön tutkiminen ja kirjallisuuden mahdollisuudet kuvailla erilaisia ihmistyyppejä ja todellisuutta niiden kautta. Gadda eteni tutkimuksissaan pitkälle ja tutki sisäisen ja ulkoisen maailman limittäistä olemessaoloa tai niiden limittämättömyyttä. Hän pyrki nostamaan esiin tilanteita ja esineitä, kunnes niiden rakenne murtuisi tuottaen kaaoksen, mikä hänen mukaansa oli ainoa oikea tapa kuvata maailmaa realistisesti. Pier Paolo Pasolinin mielestä Gadda oli suuri mestari.


title: Carlo Emilio Gadda

text: Lukijalla oli Gaddan mielestä oikeus saada lukemastaan hupia. Hän mielestään monet kirjailijat kirjoittivat liian pitkästyttävästi. Hänen mielestään oli kirjoitettava huikeaa seikkailua, sillä sitä arki hänen mielestään parhaimmillaan on. Gaddaa pidetään surumielisenä modernistina, jonka tuotantoa luonnehditaan barokkimaiseksi.


title: Carlo Emilio Gadda

text: Gaddaa kutsuttiin teostensa johdosta naisvihaajaksi, ja hän tiedosti syytteen itsekin. Monissa kirjoituksissaan hän pyyteli sitä nolostellen anteeksi. Miesten ja naisten suhteet eivät hänen teoksissaan juuri koskaan toimi, vaan ovat kärsimystä tuottavia tyhjänpäiväisiä tapahtumia. Nuoret naiset ovat ahnaita, alkuvoimaista ja moraalitonta elinvoimaa edustavia olentoja. Vanhemmat naiset kuvataan lähestulkoon siipiään räpytteleviksi kanoiksi. Miehet ovat roistomaisia oman etunsa tavoittelijoita tai liian romanttisia etäisiä ihailijoita, jotka ovat koomisen kyvyttömiä solmimaan kestäviä ihmissuhteita.


title: Thijs Berman

text: Thijs Berman (s. 26. syyskuuta 1957) on alankomaalainen Työväenpuolueen poliitikko. Hän syntyi Coevordenissa, Drenthessä, ja sai psykologian maisterin arvon vuonna 1987.


title: Thijs Berman

text: Berman on tehnyt pitkään työtä maansa tiedotusvälineissä, vuodesta 1995 televisio- ja radiojuontajana.


title: Thijs Berman

text: Berman toimi Euroopan parlamentin jäsen vuosina 2004–2014. Alankomaiden Työväenpuolueen jäsenenä hän kuului sosialistien ja demokraattien ryhmään.


title: Hyvää ja kaunista

text: Hyvää ja kaunista on suomalaisen Kolmas Nainen -rock-yhtyeen neljäs studioalbumi. Se julkaistiin vuonna 1990.


title: Hyvää ja kaunista

text: Albumi ylsi Suomen virallisen listan ensimmäiselle sijalle, ja se pysyi listalla yhteensä 40 viikkoa.


title: Hyvää ja kaunista

text: A-puoli


title: Hyvää ja kaunista

text: B-puoli


title: Adam Bielan

text: Adam Jerzy Bielan (s. 12. syyskuuta 1974 Gdańsk) on puolalainen poliitikko. Hän kuuluu Laki ja oikeus -puolueeseen. Hän oli Euroopan parlamentin jäsen vuosina 2004–2014 ja toimi Unioni kansakuntien Euroopan puolesta -ryhmässä.


title: Elämän tarkoitus (albumi)

text: Elämän tarkoitus on suomalaisen Kolmannen Naisen viides studioalbumi. Se julkaistiin vuonna 1991.


title: Elämän tarkoitus (albumi)

text: Albumi ylsi Suomen virallisen listan ensimmäiselle sijalle, ja se pysyi listalla yhteensä 27 viikkoa.


title: Elämän tarkoitus (albumi)

text: A-puoli


title: Elämän tarkoitus (albumi)

text: B-puoli


title: Slavi Binev

text: Slavi Binev (; s. 10. joulukuuta 1965, Sofia) on bulgarialainen poliitikko.


title: Slavi Binev

text: Binev on liikuntatieteiden maisteri. Hän on luonut monipuolisen uran urheilun alalla, ja hän on taekwondon Euroopan-mestari vuodelta 1992.


title: Slavi Binev

text: Poliitikkona Binev edustaa kotimaassaan "Natsionalen Sǎyuz Ataka" -puoluetta. Hänet valittiin vuonna 2007 Euroopan parlamenttiin, jonka jäsenenä hän kuului Vapaa ja demokraattinen Eurooppa -ryhmään. Binev jäi pois europarlamentista vuonna 2014.


title: Matti Nykänen (jääkäri)

text: Matti Nykänen () oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Hän oli yksi niistä harvoista jääkäreistä, jotka Jääkäripataljoona 27 menetti tappioina itärintamalla.


title: Matti Nykänen (jääkäri)

text: Nykäsen vanhemmat olivat työmies Erkki Nykänen ja Anna Juhontytär. Nykänen kävi kansakoulun.


title: Matti Nykänen (jääkäri)

text: Nykänen työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 5. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän haavoittui pahasti kranaatin sirpaleista rumputulessa 25. kesäkuuta 1916. Hän menehtyi seuraavana päivänä saamiinsa haavoihin (verenvuotoon) Skrabben kenttäsairaalassa. Kuollessaan hän oli naimaton ja hänet haudattiin Skrabben luona olevaan sotilashautausmaahan.


title: Matti Nykänen (jääkäri)

text: Kunniamerkit: Jääkärimerkki.


title: Miekkailu kesäolympialaisissa 1948

text: Lontoon kesäolympialaisissa 1948 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.


title: Tiheän sisään

text: Tiheän sisään on suomalaisen Kolmas Nainen -rockyhtyeen kuudes studioalbumi. Se julkaistiin vuonna 1992. Albumi ylsi Suomen virallisen listan toiselle sijalle, ja pysyi listalla yhteensä 10 viikkoa.


title: Tiheän sisään

text: Albumia on myyty 33 280 kappaletta. Se myi ilmestymisvuotenaan kultaa.


title: Tiheän sisään

text: A-puoli


title: Tiheän sisään

text: B-puoli


title: Tiheän sisään

text: CD:llä ja kasetilla


title: Adrie Koster

text: Adrie Koster (s. 18. marraskuuta 1954) on alankomaalainen jalkapallovalmentaja ja entinen pelaaja. Kesästä 2018 lähtien hän toimii Willem II:n päävalmentajana.


title: Adrie Koster

text: Koster pelasi oikeana laitahyökkääjänä Rodassa ja PSV Eindhovenissa. Hänen uransa ei ollut erityisen menestyksekäs ja hän pelasi viimeisen ottelunsa lokakuussa 1983. Alankomaiden maajoukkueessa Koster pelasi vuonna 1978 kolme maaottelua tekemättä maaleja.


title: Adrie Koster

text: Vuonna 1985 FC Eindhovenin apuvalmentajana valmennusuransa aloittanut Koster on sittemmin valmentanut lukuisissa alankomaalaisseuroissa. Kauden 2006–2007 jälkeen hän jätti RKC Waalwijkin päävalmentajan tehtävät seuran pudottua Eredivisiestä ja siirtyi AFC Ajaxin organisaatioon nuorisovalmentajaksi.


title: Adrie Koster

text: Lokakuussa 2007 Koster nousi Ajaxin päävalmentajaksi, kun Henk ten Cate siirtyi Chelsean organisaatioon apulaisvalmentajaksi. Koster toimi päävalmentajana kauden loppuun onnistumatta johdattamaan Ajaxia minkään kilpailun voittoon. Kauden päätteeksi hän teki tilaa Marco van Bastenille ja siirtyi AFC Ajaxin II-joukkueen valmentajaksi.


title: Adrie Koster

text: Huhtikuussa 2009 Koster siirtyi belgialaisseura Club Bruggen päävalmentajaksi. Helmikuussa 2010 Koster allekirjoitti jatkosopimuksen vuoteen 2011. Koster sai potkut tehtävästään marraskuussa 2011 joukkueen pudottia Belgian cupista ja seuran ollessa liigassa neljäntenä.


title: Adrie Koster

text: Huhtikuussa 2012 Koster allekirjoitti kahden kauden mittaisen sopimuksen KFC Germinal Beerschotin kanssa. Koster sai potkut jo marraskuun lopussa 2012, kun seura oli juuttunut syyskaudella liigan putoamiskamppailuun.


title: Adrie Koster

text: Kesäkuussa 2013 hänestä tuli tunisialaisseura Club Africainin päävalmentaja. Joukkueen menestys ei tyydyttänyt seurajohtoa ja Koster sai potkut tammikuussa 2014.


title: Adrie Koster

text: Syyskuussa 2015 Kosterista tuli osa Bert van Marwijkin valmennustiimiä Saudi-Arabian jalkapallomaajoukkueeseen. Alankomaalaistiimi luotsasi Saudi-Arabian MM-lopputurnaukseen 2018, mutta he saivat potkut syyskuussa 2017.


title: Adrie Koster

text: Huhtikuussa 2018 Koster allekirjoitti sopimuksen Eredivisien Willem II:n kanssa. Hän aloittaa seuran päävalmentajana heinäkuussa.


title: Šarūnas Birutis

text: Šarūnas Birutis (s. 20. syyskuuta 1961) on liettualainen poliitikko. Birutis on suorittanut taloustieteen (1984) ja oikeustieteen (2003) tutkinnot. Hän kuuluu maansa Työväenpuolueeseen ja oli Euroopan parlamentin jäsen vuosina 2004–2009 Euroopan liberaalidemokraattien liiton ryhmässä.


title: Onnen oikotiellä

text: Onnen oikotiellä on suomalaisen Kolmas Nainen -rockyhtyeen 7. studioalbumi. Se julkaistiin vuonna 1994.


title: Onnen oikotiellä

text: Albumia on myyty reilu 32 000 kappaletta. Se myi ilmestymisvuotenaan kultaa ja se nousi Suomen virallisen listan ensimmäiselle sijalle, pysytellen listalla yhteensä 22 viikkoa.


title: Vuosisadan maali

text: Vuosisadan maali (eng. "Goal of the Century" tai "Greatest Goal in FIFA World Cup History") on arvonimi, joka myönnettiin 1900-luvulla pelattujen jalkapallon maailmanmestaruuskisojen lopputurnausten näyttävimmälle maalille. Voittaja valittiin FIFAn verkkosivulla järjestetyssä yleisöäänestyksessä vuoden 2002 lopputurnauksen yhteydessä.


title: Vuosisadan maali

text: Äänestyksen voitti Diego Maradonan Argentiinalle tekemä voittomaali vuoden 1986 MM-kisojen puolivälierässä Englantia vastaan 22. kesäkuuta 1986. Maalin tekohetkellä Argentiina johti ottelua 1–0 Maradonan neljä minuuttia aiemmin tekemällä, myös klassikon asemaan nousseella Jumalan käsi -maalilla.


title: Vuosisadan maali

text: Ottelun 55. peliminuutilla Héctor Enrique syötti pallon Maradonalle Argentiinan omalla kenttäpuoliskolla. Maradona harhautti yhdellä käännöksellä Peter Reidin sekä Peter Beardsleyn ja lähti kuljettamaan palloa kohti Englannin kenttäpäätyä. Hän ohitti Terry Butcherin ja eteni rangaistusalueen tuntumaan, missä Terry Fenwick odotti Maradonan syöttävän keskellä seuranneelle Jorge Valdanolle. Maradona käytti Fenwickin virhearvion hyödykseen ja jatkoi läpiajoaan maalille kohti vastaan tulevaa Peter Shiltonia. Maradona kiersi vielä Shiltonin ja tuikkasi pallon maaliin samalla hetkellä, kun Butcher tavoitti hänet. Maradonan läpiajolle tuli mittaa 60 metriä ja kymmenessä sekunnissa hän ohitti siis neljä kenttäpelaajaa ja maalivahdin.


title: Vuosisadan maali

text: Argentiina voitti ottelun lopulta numeroin 2–1, eteni välieriin ja lopulta maailmanmestaruuteen.


title: Robert O. Mendelsohn

text: Robert O. Mendelsohn (s. 1952 New York, New York, Yhdysvallat) on yhdysvaltalainen ympäristöekonomisti.


title: Robert O. Mendelsohn

text: Hän on merkittävä henkilö maapallon lämpenemiseen liittyvissä taloudellisissa kysymyksissä. Hän on esimerkiksi ollut tekemässä ensimmäistä Kööpenhaminan konsensus -raporttia.


title: Robert O. Mendelsohn

text: Hänellä on professuuri Yalen yliopistossa.


title: Risto Pelkonen

text: Risto Lauri Agathon Pelkonen (s. 19. elokuuta 1931 Iisalmi) on suomalainen lääkäri. Hän on arkkiatri, ja hänelle on myönnetty professorin arvonimi.


title: Risto Pelkonen

text: Pelkonen syntyi lääkäri-isä Erkki Pelkosen ja sairaanhoitajaäiti Aune Liuksialan perheeseen. Lapsuudessaan hän asui jonkin aikaa Helsingin Naistenklinikalla, jossa hänen isänsä työskenteli ylilääkärinä. Sodan aikana hän toimi juoksupoikana Parikkalan sotilassairaalassa, ennen kuin hänet lähetettiin sotalapsena Ruotsiin. Ylioppilaaksi Pelkonen kirjoitti vuonna 1950 Helsingin Suomalaisesta Yhteiskoulusta, valmistui lääketieteen lisensiaatiksi 1958 ja väitteli lääketieteen ja kirurgian tohtoriksi Helsingin yliopistossa vuonna 1963. Hänen puolisonsa vuodesta 1957 on Riitta Kristiina Taivainen.


title: Risto Pelkonen

text: Vuosina 1964–1972 Pelkonen työskenteli Jälleenvakuutusyhtiö Varman asiantuntijalääkärinä ja vuosina 1972–1996 ylilääkärinä. Hän erikoistui sisätautien ja endokrinologian erikoislääkäriksi ja työskenteli pääosan lääkärin urastaan Helsingin yliopistollisessa keskussairaalassa. Pelkonen oli eläkkeelle jäämiseensä asti Helsingin yliopistollisen keskussairaalan osastonylilääkärinä vuosina 1981–1994. Vuodesta 1967 hän oli Helsingin yliopiston lääketieteellisen tiedekunnan sisätautiopin dosentti, professorin arvonimi hänelle myönnettiin vuonna 1990. Pelkonen on ollut vuodesta 1995 Suomen kahdestoista arkkiatri.


title: Risto Pelkonen

text: Pelkonen valittiin vuonna 2001 Helsingin yliopiston vuoden alumniksi. Pelkonen oli hallituksen asettaman sovittelulautakunnan puheenjohtajana Tehyn työkiistassa 2007 ja oli mukana luomassa sovitteluehdotusta, joka hyväksyttiin. "Mediuutisten" vuoden 2008 kyselyssä lääkärit arvostivat Pelkosen tärkeimmäksi vaikuttajaksi.


title: Risto Pelkonen

text: Pelkonen vastustaa terveyspalvelujen yksityistämistä huomauttaen yksityisillä sektoreilla pääasian olevan rahanteossa potilaiden terveydestä huolehtimisen sijaan. Yksityiset sairaalat eivät myöskään tee tutkimusta. Pelkonen kyseenalaistaa kilpailuttamisen toimivuuden terveysalalla huomauttaen, ettei terveyspalveluja voi mitata yhtä yksinkertaisesti kuten siivouspalveluja. Pelkosen mukaan on olemassa runsaasti kansainvälistä tietoa, jonka mukaan yksityistämisellä, kilpailuttamisella ja yhtiöittämisellä ei paranneta terveydenhoidon laatua eikä tehdä terveydenhoitoa halvemmaksi.


title: Risto Pelkonen

text: Suomen Kulttuurirahasto myönsi Pelkoselle vuonna 1991 tunnustuspalkinnon "tutkimuksen tuloksista tiedottamisen innostavasta edistämisestä". Vuonna 2010 Pelkonen sai Itä-Suomen yliopiston ja "Savon Sanomien" myöntämän Saima-mitalin. Vuonna 2012 Tapaseura valitsi Risto Pelkosen Vuoden käyttäytyjäksi. Pelkonen on ollut Suomalaisen Tiedeakatemian jäsen vuodesta 1992.


title: Risto Pelkonen

text: Tampereen Lääkäriseura r.y. ja Tampereen lääkäripäivät perustivat Arkkiatri Risto Pelkosen palkinnon vuonna 2007. Palkintona toimiva Pirkko Nukarin veistämä pikkutikkapatsas myönnetään lääkärin työn tiedollista, taidollista ja ihmisläheistä sisältöä merkittävästi edistäneelle lääkärille.


title: Risto Pelkonen

text: Palkinnon ovat saaneet:


title: Johannes Blokland

text: Johannes ("Hans") Blokland (s. 5. maaliskuuta 1943) on alankomaalainen poliitikko. Hän kuuluu "ChristenUnie - Staatkundig Gereformeerde Partij" -puolueeseen ja oli Euroopan parlamentin jäsen vuosina 1994–2009. Europarlamentissa hän kuului Itsenäisyys/demokratia-ryhmään.


title: Johannes Blokland

text: Blokland syntyi Oegstgeestissä, Etelä-Hollannissa, ja sai taloustieteen tohtorinarvon vuonna 1976.


title: Godfrey Bloom

text: Godfrey Bloom (s. 22. marraskuuta 1949 Lontoo) on brittiläinen Itsenäisyyspuolueen poliitikko. Hän kuului vuosina 2004–2014 Euroopan parlamenttiin, jossa hän on Itsenäisyys/demokratia -ryhmän jäsen ja myöhemmin sitoutumaton.


title: Luettelo televisiosarjan 24 jaksoista

text: "24" on yhdysvaltalainen toiminta/jännitys -draamasarja, jonka ovat luoneet Joel Surnow ja Robert Cochran.


title: Jana Bobošíková

text: Jana Bobošíková (s. 29. elokuuta 1964 Praha) on tšekkiläinen poliitikko ja Euroopan parlamentin sitoutumaton jäsen vuosina 2004–2009. Hän syntyi ja opiskeli Prahassa. Hän on poliitikon uransa jälkeen toiminut television politiikka- ja talousohjelmien juontajana.


title: Australianwollemia

text: Australianwollemia eli wollemia ("Wollemia nobilis") on araukariakasvien heimoon (Araucariaceae) kuuluva havupuulaji ja wollemioiden suvun ainoa nykyisin elävä edustaja. Lajin ainoa tunnettu kasvupaikka on Wollemin kansallispuistossa Australiassa, noin 150 kilometriä Sydneystä luoteeseen. Laji löydettiin sattumalta vuonna 1994. Ennen australianwollemian löytymistä sittemmin wollemioiksi tunnistettuja puita on tunnettu jo liitukaudelta, yli 65 miljoonan vuoden takaisista fossiileista.


title: Australianwollemia

text: Sekä suvun suomenkielisenä että tieteellisenä nimenä käytetty "Wollemia" on muodostettu lajin löytöpaikan mukaan Wollemin kansallispuiston nimestä. Puiston nimi puolestaan on johdettu Australian alkuperäisväestön puistossa sijaitsevista rotkoista käyttämästä nimestä. Tieteellinen lajinimi "nobilis" on latinaa ja tarkoittaa ”jaloa”. Samalla nimi on myös epäsuora viittaus puun löytäneeseen David Nobleen. Puusta käytetään maailmalla ja sen kotiseudulla Australiassa yleensä englanniksi nimeä "Wollemi pine" (suom. Wollemi-mänty).


title: Australianwollemia

text: Australianwollemia on ainavihanta puu. Se voi kasvaa noin 40 metriä korkeaksi ja tulla rungon läpimitaltaan 1,2 metriä paksuksi. Suorarunkoinen puu vesoo usein tyvestään. Latvus on kapean pylväsmäinen. Versot voidaan jakaa pystyihin pääversoihin ja sivusuuntaisesti siirottaviin sivuversoihin. Sivuversot ovat tavallisesti haarattomia. Rungon kuori halkeilee aluksi suomumaisina levyinä, mutta tulee vanhemmiten luonteenomaisten nystyröiden peittämäksi.


title: Australianwollemia

text: Lehdet ovat ruodittomia ja kannaltaan johteisia. Pystyjen pääversojen lehtiasento on kierteinen, mutta siirottavissa sivusuuntaisissa versoissa se voi olla vastakkainen tai lähes vastakkainen. Lehtiä on kolmea pääasiallista tyyppiä: pystyjen versojen pienet kolmiomaiset lehdet, nuorten kasvien ja alaoksien sivuversojen pitkät ja kapeat lehdet sekä yläoksien sivuversojen leveämmät lehdet. Pystyn verson kolmiomaiset lehdet ovat vain kolmesta kymmeneen millimetriä pitkiä, tyvestään kahdesta neljään millimetriä leveitä ja lehtiasennoltaan kierteisesti. Sivusuuntaisissa versoissa nuorilla kasveilla ja puiden alaoksilla kasvavat kapeat lehdet ovat enimmillään 2–8 senttimetriä pitkiä, 2–5 millimetriä leveitä ja muodoltaan tasasoukkia tai kapean kolmiomaisia. Ne ovat usein asettuneet rankaan vastakkaisesti ja kaksirivisesti. Vanhempien puiden yläoksien lehdet ovat enimmillään 1–4 senttimetriä pitkiä, 4–8 millimetriä leveitä ja muodoltaan kapean pitkänpyöreitä. Ne ovat yleensä asettuneet rankaan vastakkaisesti ja nelirivisesti. Lehdet ovat suurimpia verson keskiosissa ja pienenevät suomumaisiksi verson aivan tyvessä ja kärjessä. Lehden adaksiaalinen pinta eli yläpinta on yleensä syvänvihreä, kun taas abaksiaalinen alapinta on usein vaalea. Ilmarakoja on eniten alapinnoilla.


title: Australianwollemia

text: Australianwollemia on yksikotinen, ja erilliset hede- ja emikukinnot kasvavat samassa puussa. Kukinnot kehittyvät sivusuuntaisten versojen kärkiin.


title: Australianwollemia

text: Hedekukinto eli hedekäpy koostuu lukuisista kierteisesti rankaan asettuneista hedelehdistä. Pitkä ja kapea hedekäpy kasvaa enimmillään noin 11 senttimetriä pitkäksi ja 19 millimetriä paksuksi. Hedelehdet ovat punaruskeita, muodoltaan kulmikkaita ja kilpimäisiä. Hedelehdellä on neljästä yhdeksään riippuvaa pölylokeroa.


title: Australianwollemia

text: Emikukinto eli käpy koostuu useista rankaan kierteisesti asettuneista käpysuomuista, joista kukin itsessään koostuu suuresta peitinsuomusta ja surkastuneesta emisuomusta, jotka ovat yhdiskasvuisia. Muodoltaan pallomainen tai leveän luumunmuotoinen käpy kasvaa enimmillään noin 12,5 senttimetriä pitkäksi ja kymmenen senttimetriä paksuksi. Aluksi vihreä käpy muuttuu kypsyessään ruskeaksi ja lopulta hajoaa käpysuomujen varistessa. Tällöin suomuissa kiinni pysyvät siemenet leviävät tuulen mukana siivellisten käpysuomujen mukana. Kukin käpysuomu tuottaa yhden siemenen. Yksittäinen käpysuomu on litteä, 12–17 millimetriä pitkä, 14–22 millimetriä leveä ja kolmesta viiteen millimetriä paksu. Käpysuomulla on laidassaan lenninsiipi ja kärjessään kapea 6–12 millimetriä pitkä ota.


title: Australianwollemia

text: Siemen on 7–11 millimetriä pitkä ja 5–7 millimetriä leveä. Siementä ympäröi kehänä ohut lenninsiipi, vaikka se on kiinnittynyt siivelliseen käpysuomuun. Itäminen on maanpäällistä ja sirkkalehtiä on kaksi.


title: Australianwollemia

text: Australianwollemia tunnetaan luonnonvaraisena ainoastaan kolmelta kasvupaikalta Wollemin kansallispuistosta Blue Mountains -vuoristosta Uuden Etelä-Walesin osavaltiossa Australiassa.


title: Australianwollemia

text: Australianwollemia kasvaa lämpimänlauhkeassa vuoristosademetsässä. Sitä esiintyy luonnossa ainoastaan virtaavan veden äärellä syvissä rotkoissa. Rotkojen pohjan kasvillisuuden tärkeimmät puulajit ovat kunoniakasveihin (Cunoniaceae) kuuluva "Ceratopetalum apetalum" ja Atherospermataceae-heimoon kuuluva "Doryphora sassafras". Aluskasvillisuus on saniaisvaltaista. Australianwollemia kasvaa luonnossa ympäröiviä puita suurempana ylispuuna. Rotkojen reunojen rinteillä kasvaa eukalyptusmetsää, jonka valtapuulaji on "Eucalyptus piperita". Australianwollemian kasvupaikkojen maaperä on hiekkakiviperäistä alluviaalimaata.


title: Australianwollemia

text: Australianwollemia on wollemioiden suvun ainoa nykyisin elävä laji. Wollemiat ovat araukariakasvien heimoon kuuluvia havupuita. Genetiikan tutkimusten perusteella wollemiat ovat araukariakasvien basaalisin eli yhteisestä kehityslinjasta ensimmäisenä eriytynyt ryhmä, vaikka aiemmin 1990-luvun lopulla niiden katsottiinkin olevan heimon kahdesta muusta suvusta lähemmin sukua kaureille ("Agathis") kuin araukarioille ("Araucaria").


title: Australianwollemia

text: Erittäin suppealla alueella syrjäisissä rotkoissa kasvava australianwollemia löydettiin vasta vuonna 1994. Pian lajin löytämisen jälkeen tutkimuksissa todettiin sen olevan erittäin läheistä sukua aiemmin vain fossiileista tunnetulle havupuusuvulle "Dilwynites". Sittemmin on esitetty kasvien kuuluvan samaan sukuun. Tässä tapauksessa suvun tunnettu historia ulottuisi liitukaudelle.


title: Australianwollemia

text: Australianwollemian taimia alettiin myydä kaupallisesti vuonna 2005 vuosikymmen lajin löydön jälkeen. Puusta tuli suhteellisen nopeasti tunnettu koristekasvi lauhkean ja subtrooppisen ilmaston alueilla. Sitä voidaan lisätä pistokkaista, ja se on puutarhakasvina helppohoitoinen. Australianwollemiaa on puutarhakasvina markkinoitu ”elävän fossiilin” kuriositeettiarvolla.


title: Australianwollemia

text: Kansainvälinen luonnonsuojeluliitto (IUCN) on määritellyt uhanalaisuusluokituksessaan australianwollemian äärimmäisen uhanalaiseksi lajiksi. Luontainen levinneisyysalue on äärimmäisen suppea, ja luonnonvaraisia puita uskotaan olevan noin 80 kappaletta. Puut ovat luultavasti kaikki yhden tai kahden kasviyksilön klooneja. Tästä syystä australianwollemialla ei esiinny käytännössä lainkaan geneettistä muuntelua.


title: Australianwollemia

text: Australianwollemia on monien australialaisten puiden tavoin altis Australian luonnolle vieraan, "Phytophthora cinnamomi" -munasienen aiheuttamalle sairaudelle. Munasieni leviää mullassa olevien itiöiden avulla ja voi helposti levitä ihmisten kengänpohjiin tarttuneen maa-aineksen mukana. Sen pääsyä puun luontaisille kasvupaikoille on yritetty estää pitämällä niiden tarkka sijainti salaisena ja rajoittamalla ihmisten liikkumista alueella. Tästä huolimatta "Phytophthora cinnamomin" uskotaan tartuttaneen luonnonvaraisia puita jo 2000-luvun alkuvuosina.


title: Australianwollemia

text: Lajin tulevaisuuden turvaamiseksi Australian valtio on kasvattanut uusia wollemian taimia, joita on jaettu kasvitieteellisiin puutarhoihin ympäri maailmaa. Helsingin yliopiston kasvitieteellinen puutarha sai yhden taimen lokakuussa 2007 lahjoituksena Australian valtiolta.


title: Reimer Böge

text: Reimer Böge (s. 18. joulukuuta 1951) on saksalainen poliitikko. Hän kuuluu Saksan kristillisdemokraattiseen unioniin ja on ollut vuodesta 1989 Euroopan parlamentin jäsenenä.


title: Reimer Böge

text: Böge syntyi Hasenmoorissa, joka sijaitsee Schleswig-Holsteinin osavaltiossa pohjoisessa Saksassa. Hän on agronomi (1976) ja liittyi puolueeseensa vuonna 1975. Hänestä tehtiin vuonna 1998 "Bundesverdienstkreuzin" ritari.


title: Herbert Bösch

text: Herbert Bösch (s. 11. syyskuuta 1954 Feldkirch, Vorarlberg) on itävaltalainen Sosiaalidemokraattisen puolueen poliitikko. Hän kuului Euroopan parlamenttiin vuosina 1995–2009.


title: Jättiläistaskurapu

text: Jättiläistaskurapu ("Macrocheira kaempferi") on suurin nykyään elävä niveljalkainen. Tämän hämähäkkirapujen yläheimoon (Majoidea) kuuluvan äyriäisen eturaajojen kärkiväli voi olla 3,7 metriä. Soikio- tai kolmiomaisen, väriltään oranssin selkäkilven leveys voi olla yli 30 cm ja pituus 40 cm, ja eläimen paino jopa 20 kg. Saksellisten eturaajojen lisäksi ravulla on kahdeksan ohutta kävelyraajaa. Sakset ovat raajojen kokoon nähden pienet.


title: Jättiläistaskurapu

text: Jättiläistaskurapu elää luonnonvaraisena Tyynenmeren pohjalla Japanin, Taiwanin ja Kiinan edustalla, runsaimmillaan 200-300 metrin syvyydessä. Keväisin se siirtyy lisääntymään matalampaan veteen, noin 50 metriin.


title: Jättiläistaskurapu

text: Jättiläistaskuravun kulku on hidasliikkeisen arvokasta. Kaikkiruokaisena se syö muun muassa raatoja ja merenpohjan nilviäisiä. Se kerää kuorensa päälle matkustajia kuten sienielämiä suojautuakseen pedoilta kuten mustekaloilta.


title: Jättiläistaskurapu

text: Rapua pyydetään ravinnoksi ja matkamuistotarpeisiin, mutta erityisen herkullisena sitä ei pidetä. Jättiläistaskurapuja on näytteillä useissa akvaarioissa.


title: Jättiläistaskurapu

text: Jättiläistaskurapu on "Macrocheira"-suvun ainoa nykyisin elossa oleva laji, mutta suvusta tunnetaan hyvin vanhoja fossiileja.


title: Miekkailu kesäolympialaisissa 1952

text: Helsingin kesäolympialaisissa 1952 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.


title: Miekkailu kesäolympialaisissa 1952

text: Miekkailumitaleista kilpailtiin 12 päivän ajan Espoon Westendin tennishallissa. Kilpailuihin osallistui 250 miestä ja 37 naista 32 maasta. Unkari, Ranska ja Italia olivat hallitsivet maat, sillä kaikki kultamitalit menivät näihin valtioihin.


title: Miekkailu kesäolympialaisissa 1952

text: Floretin joukkuekilpailussa Ranska ja Italia olivat ylivoimaisia. Ranskalle meni lajin mestaruus. Kaikki finalistit olivat mukana myös henkilökohtaisessa kilpailussa, jonka voitti Ranskan Christian d’Oriola.


title: Miekkailu kesäolympialaisissa 1952

text: Kalvassa ranskalaiset epäonnistuivat yllättäen todella pahasti. Lontoon mestaruuttaan puolustaneet ranskalaiset tippuivat joukkuekilpailussa jo toisella kierroksella, eikä henkilökohtaisessa kilpailussa yksikään ranskalainen yltänyt finaalikierroksille. Italia voitti joukkuekilpailun ja henkilökohtaisen kilpailun ykkönen oli Edoardo Mangiarotti, joka oli ollut floretissakin toisena. Edoardon veli Dario sijoittui kalvassa hopealle.


title: Miekkailu kesäolympialaisissa 1952

text: Italia haastoi säilässä Unkarin, jota on yrittänyt tiputtaa lajin valtaistuimelta jo neljännesvuosisadan ajan. Helsingissä kilpailu oli tasainen, mutta Unkari otti jälleen joukkuemestaruuden. Henkilökohtaisessa kilpailussa unkarilaiset veivät kolmoisvoiton järjestyksessä Pál Kovács, Aladár Gerevich ja Tibor Berczelly, joka oli ratkaissut joukkuekilpailun.


title: Miekkailu kesäolympialaisissa 1952

text: Naisten ainoassa lajissa floretissa koettiin yllätys, kun kaksinkertainen olympiavoittaja Unkarin Ilona Elek jätettiin hopealle. Italialainen Irene Camber kaatoi hänet finaalissa. Camber ei ollut yltänyt Lontoossa edes välieräkierroksille, eikä ollut olympialaisten välilläkään erityisesti kunnostautunut. Helsingissä hänet kuitenkin kruunattiin olympiavoittajana.


title: Jens-Peter Bonde

text: Jens-Peter Bonde (s. 27. maaliskuuta 1948) on tanskalainen poliitikko. Hän kuuluu euroskeptiseen JuniBevægelsen-puolueeseen ja oli Euroopan parlamentin jäsen vuodesta 1979 vuoteen 2008.


title: Jens-Peter Bonde

text: Bonde kuului Euroopan parlamentissa Itsenäisyys/demokratia-ryhmään. Parlamentista lähdettyäänkin hän on jatkanut muun muassa Lissabonin sopimuksen vastaista kampanjointia.


title: Jens-Peter Bonde

text: Bonde syntyi Åbenråssa. Hän suoritti ylioppilastutkintonsa vuonna 1966 ja opiskeli sen jälkeen valtiotiedettä vuoteen 1974. Hän on työskennellyt toimittajana ja oli JuniBevægelsen-liikkeen perustajajäseniä vuonna 1992. Hän on julkaissut useita kirjoja paitsi tanskaksi, myös englannin kielellä.


title: Max Kronqvist

text: Max August Kronqvist () oli suomalainen jääkäri.


title: Max Kronqvist

text: Hänen vanhempansa olivat työmies August Vilhelm Kronqvist ja Ida Augusta Wörgren.


title: Max Kronqvist

text: Hän kävi kansakoulun ja Pietarsaaren käsityökoulun. Vapaa-aikanaan hän oli kova urheilumies ja perustikin aikanaan urheiluseura Sportin, minkä johtokunnan jäsenenä hän myös toimi. Hän oli myös Jakobstads brottningsklubb-nimisen painiseuran perustaja.


title: Max Kronqvist

text: Kronqvist työskenteli tehdastyöläisenä Pietarsaaressa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 11. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän koki kohtalonsa joutumalla omalla vartiovuorollaan vihollisen kovaan rumputuleen 25. kesäkuuta 1916 ja menehtyi samalla saamiinsa haavoihin. Kuollessaan hän oli naimaton. Kronqvist haudattiin Gallingin sotilashautausmaahan. Kunniamerkit: Jääkärimerkki.


title: Guy Bono

text: Guy Bono (s. 30. huhtikuuta 1953) on ranskalainen Sosialistisen puolueen poliitikko ja vuosina 2004–2009 sosiaalidemokraattisen ryhmän jäsen Euroopan parlamentissa. Hän syntyi Béjassa, Tunisiassa.


title: Risto Tainio (maaherra)

text: Risto Adrian Tainio () oli suomalainen hallintomies, varatuomari ja Hämeen läänin maaherra vuosina 1979–1994.


title: Risto Tainio (maaherra)

text: Risto Tainio vietti lapsuutensa ja nuoruutensa Tyrvään Asemanmäessä eli niin sanotussa Nälkälänmäessä. Hänen vanhempansa olivat Adrian Tainio (ent. Renvall) ja Bertta Rinne. Hän tuli ylioppilaaksi Tyrvään yhteiskoulusta Vammalasta vuonna 1948. Hän valmistui lakitieteen kandidaatiksi Helsingin yliopistosta 1956 ja sai varatuomarin arvon 1958.


title: Risto Tainio (maaherra)

text: Tainio oli Pirkanmaan Maakuntaliiton toiminnanjohtajana 1959–1962, Työväen Keskinäisen Vakuutusyhtiön Turvan toimitusjohtajana 1967–1979 ja Hämeen läänin maaherrana 1979–1994. Puoluetaustaltaan Tainio oli sosialidemokraatti.


title: Risto Tainio (maaherra)

text: Risto Tainion tytär, lääketieteen tohtori Hanna Tainio, on ollut näkyvästi mukana Tampereen kunnallispolitiikassa ja toimi SDP:n kansanedustajana vuosina 2011–2015.


title: Vito Bonsignore

text: Vito Bonsignore (s. 3. heinäkuuta 1943) on italialainen poliitikko. Hän kuuluu Nuovo Centrodestra -puolueeseen.


title: Vito Bonsignore

text: Bonsignore istui Italian parlamentissa vuosina 1987–1994 ja oli Euroopan parlamentin jäsen vuosina 2004–2009. Europarlamentissa hän toimi Euroopan kansanpuolueen ryhmässä ja oli sen varapuheenjohtajana.


title: Annika Takala

text: Annika Maria Takala (o.s. Uotila; 3. lokakuuta 1921 Sortavala – 29. huhtikuuta 1996 Helsinki) oli suomalainen psykologi ja kasvatustieteilijä. Takala toimi Jyväskylän yliopiston kasvatustieteen apulaisprofessorina 1960-1971, Joensuun yliopiston käytännöllisen kasvatustieteen professorina 1971–1984 ja Suomen Akatemian tutkijaprofessorina 1978–1981. Hän tutki kasvatuspsykologiaa ja -sosiologiaa, erityisesti sosiaalistumista ja julkaisi muun muassa teokset "Lapsen henkinen kasvu ja sen ohjaaminen" (1960), "Uuden sukupolven vaihtoehdot" (1974), "Ihmiseksi kasvaminen" (1997) ja puolisonsa professori Martti Takalan kanssa teoksen "Psykologinen kehitys lapsuusiässä". Tutkimusraportissaan "Peruskoulun oppilaiden kognitiivisesta, sosiaalisesta ja eettisestä kehityksestä heidän kirjoittamiensa aineiden valossa" (Joensuun korkeakoulu 1981) hän muun muassa osoitti peruskoulun merkityksen lasten tiedollisessa kehityksessä kauan ennen PISA-tutkimuksia.


title: Annika Takala

text: Takala väitteli filosofian tohtoriksi Helsingin yliopistossa vuonna 1953. Hän oli tieteidenvälisen kasvatuksentutkimuksen uranuurtajia Suomessa. Hän kirjoitti ja toimitti mm. kansainvälisyyskasvatuksesta ja koulutuksen taloustieteestä.


title: Robert S. Mendelsohn

text: Robert S. Mendelsohn, (s. 1926 – k. 1988) oli yhdysvaltalainen lääketieteen tohtori, lastenlääkäri, joka arvosteli alaansa, paheksui alan käytäntöjä, puhdasoppista suhtautumista synnytyksiin, synnytyslääkäreiden miesvaltaisuuden vaikutuksia ja rokotuksia. Hän myös vastusti fluorin lisäämistä juomaveteen, sydämen ohitusleikkauksia ja röntgenkuvausten liiallista käyttöä. Mendelsohn toimi 12 vuotta opettajana Northwestern Universityn lääketieteellisessä korkeakoulussa ja oli toiset 12 vuotta lastentautiopin, julkisen terveydenhuollon ja ehkäisevän lääketieteen apulaisprofessori Illinois'n yliopiston lääketieteellisessä korkeakoulussa.


title: Robert S. Mendelsohn

text: Mendelsohn kritisoi muun muassa kohdunpoistoa ja radikaalia rinnanpoistoa sanoen, että niitä suositellaan hyvin harkitsemattomasti. Yhdysvalloissa oli rinnan poisto syövän hoidon yhteydessä vuonna 2004 tehdyn tutkimuksen mukaan toiseksi yleisintä maailmassa Keski- ja Itä-Euroopan jälkeen: se tehtiin 77 prosentille.


title: Martti Takala

text: Martti Ilmari Takala (20. joulukuuta 1924 Helsinki − 6. tammikuuta 2012 Helsinki) oli suomalainen psykologi ja professori. Takala toimi Jyväskylän yliopiston psykologian professorina 1954–1988 sekä rehtorina 1963–1967 ja 1982–1988.


title: Martti Takala

text: Takala valmistui filosofian kandidaatiksi vuonna 1947 ja väitteli tohtoriksi Helsingin yliopistossa vuonna 1951. Hän tutki persoonallisuus- ja kehityspsykologiaa sekä julkaisi Tapio Nummenmaan ja Johan von Wrightin kanssa teoksen "Kokeellinen psykologia" (uusi laitos "Yleinen psykologia") ja puolisonsa professori Annika Takalan kanssa teoksen "Psykologinen kehitys lapsuusiässä".


title: Martti Takala

text: Takalan aktiivisuus vaikutti Jyväskylän yliopiston perustamiseen. Jyväskylän yliopiston myöhemmän rehtorin Aino Sallisen mukaan Takala oli yliopiston historian vaikutusvaltaisimpia ja tunnetuimpia rehtoreita.


title: Martti Takala

text: Professori Takala oli Suomalaisen tiedeakatemian jäsen vuodesta 1964 ja Academia Europæan jäsen vuodesta 1989 kuolemaansa saakka. Hän oli Jyväskylän yliopiston kunniatohtori.


title: Martti Takala

text: Martti Takalan isä oli kirkkohistorioitsija, teologian tohtori Lauri Takala.


title: Robert Mendelsohn

text: Robert Mendelsohn voi tarkoittaa kahta henkilöä:


title: Graham Booth

text: Graham H. Booth (29. maaliskuuta 1940 – 15. joulukuuta 2011) oli brittiläinen Itsenäisyyspuolueen poliitikko. Hän syntyi Paingtonissa, Devonissa ja teki pitkän uran liikemiehenä. Hän oli hotellinsa toimitusjohtajana vuodesta 1960.


title: Graham Booth

text: Booth oli Itsenäisyyspuolueen varapuoluejohtaja 2000–2002 ja varapuheenjohtaja vuodesta 2002. Hän korvasi vuonna 2002 Euroopan parlamentin jäsenenä Michael Holmesin. Booth valittiin täydelle kaudelle vuonna 2004 ja edusti parlamentissa vuoteen 2008. Hän oli europarlamentaarikkona Itsenäisyys/demokratia -ryhmän jäsen.


title: Graham Booth

text: Booth kuoli joulukuussa 2011 lyhyen sairauden jälkeen.


title: Pentti Takala

text: Pentti Vihtori Takala (s. 1935) on suomalainen metsänhoitaja ja hallintomies. Takala on toiminut Keskusmetsälautakunta Tapion johtotehtävissä 1969–1987 ja metsähallituksen valtion metsätalouden ylijohtajana 1987–1992 ja pääjohtajana 1993–1994 ja tehtävän nimikkeen muuttuessa toimitusjohtajana 1994–2000.


title: Teppo Takala

text: Teppo Esa Takala (s. 1939) on suomalainen diplomaatti. Takala on ollut toimistopäällikkönä ulkoasiainministeriössä 1983–1987 ja ulkoasiainneuvoksena vuodesta 1998 sekä suurlähettiläänä Havannassa 1987–1990, Mexicossa ja Managuassa 1990–1994 ja Caracasissa 1994–1998.


title: Mario Borghezio

text: Mario Borghezio (s. 3. joulukuuta 1947) on italialainen poliitikko Lega Nord -puolueessa.


title: Mario Borghezio

text: Borghezio syntyi Torinossa ja on koulutukseltaan lakimies.


title: Mario Borghezio

text: Borghezio oli Torinon kaupunginvaltuutettuna vuosina 1990–2001 ja Italian parlamentin jäsenenä vuosina 1992–2004. Hän on kuulunut Euroopan parlamenttiin vuodesta 2001. Hän on Kansakuntien ja vapauden Eurooppa -ryhmän jäsen.


title: Julius Tallberg

text: Mathias Julius Hjalmar Tallberg (26. toukokuuta 1857 Turku – 3. toukokuuta 1921 Bad Nauheim, Saksa) oli suomalainen liikemies ja kauppaneuvos. Tallberg perusti 1880 Helsinkiin rakennusainekaupan (nyk. Oy Julius Tallberg Ab) ja myöhemmin muun muassa sementtivalimon, muurilaastitehtaan sekä rakennuslevy- ja sementtitehtaan. Hän oli Helsingin kaupunginvaltuuston jäsenenä 1888–1912.


title: Julius Tallberg

text: Tallberg perusti oman yrityksen saatuaan nuorena miehenä potkut Stockmannilta. Potkujen syy oli Kaivopuiston rannan uintiretkestä johtunut myöhästyminen. Tallberg tunsi kaupungin tuolloin ehkä tunnetuimman arkkitehtitoimiston osakkaat Constantin Kiseleffin ja Elia Heikelin. Kiseleff ja Heikel suostuivat Tallbergin pyynnöstä osakkaiksi rakennustarvikeliikkeeseen, jonka Tallberg päätti perustaa irtisanomisensa jälkeen.


title: Julius Tallberg

text: "Oy Julius Tallberg Ab" aloitti toimintansa 13. maaliskuuta 1880. Yrityksen ensimmäinen toimipaikka sijaitsi Kiseleffin ja Heikelin rakennusliikkeen yhteydessä Kruununhaassa, osoitteessa Konstantininkatu 14. Osakeyhtiömuodon rakennustarvikeliike sai vuosina 1923–25 toteutetuissa järjestelyissä.


title: Julius Tallberg

text: Vuonna 1887 kolmekymmentä vuotta täyttävä Tallberg lunasti Kiseleffin ja Heikelin osakkaiden osuudet. Vaurastuttuaan Tallbergista tuli Kiseleff & Heikelin merkittävin toimeksiantaja moneksi vuodeksi. Toimisto suunnitteli muun muassa Tallbergin liiketalon Aleksanterinkatu 21:een vuonna 1899.


title: Julius Tallberg

text: Vuonna 1911 Tallberg osti Lauttasaaren kartanon saaden haltuunsa yli puolet Lauttasaaren maista. Näihin aikoihin Lauttasaaressa oli lähinnä vain kesähuviloita eikä Helsingin kaupunki ollut kiinnostunut alueesta. Tallberg teetti arkkitehti Birger Brunilalla alueen rakennussuunnitelman ja perusti saareen kahvilan ja merikylpylän. Hän rakennutti Lauttasaareen myös hevosraitiotien ja hankki Drumsö-nimisen höyrylautan joka alkoi liikennöidä Ruoholahden ja Lauttasaaren väliä. Raitiotie oli toiminnassa vain vuosina 1913-1917, mutta höyrylautta jatkoi liikennöintiä vuoteen 1935 saakka, jolloin Lauttasaaren silta valmistui.


title: Julius Tallberg

text: Kauppaneuvos Gunnar Tallberg oli Julius Tallbergin poika.


title: Peter Tallberg

text: Peter Julius Tallberg (15. heinäkuuta 1937 Helsinki – 16. toukokuuta 2015 Helsinki) oli suomalainen liikkeenjohtaja ja kauppatieteiden maisteri sekä kilpapurjehtija. Tallberg toimi Oy Julius Tallberg Ab:n toimitusjohtajana 1976–1985 ja Suomen Rauta- ja Koneliikkeiden Yhdistyksen toimitusjohtajana 1986–1988. Hän oli Kansainvälisen olympiakomitean (KOK) jäsen vuodesta 1976 kuolemaansa asti, Kansainvälisen Purjehtijaliiton presidentti 1986–1994 ja Suomen Liikunta ja Urheilu ry:n toiminnanjohtaja 1994–1999. Vuonna 1992 pidetyssä Sevillan maailmannäyttelyssä Tallberg toimi Suomen osaston komissaarina.


title: Peter Tallberg

text: Tallberg osallistui olympiakisojen purjehdukseen viidesti 1960–1980. Hän purjehti veljensä Henrik Tallbergin kanssa Star-veneillä Squid III ja Squid IV. Tokion olympilaisissa vuonna 1964 he olivat lähellä voittoa, ja sijoittuivat lopulta neljänsiksi. Moskovan kisoissa 1980 hän oli lipunkantajana kisojen avajaisissa. KOK:ssa merkittävimmäksi tehtäväksi muodostui urheilijakomission puheenjohtajuus, jota hän hoiti vuosina 1981–2002.


title: Peter Tallberg

text: Tallberg ehdotti 24. huhtikuuta 1980, että Helsinki hakisi kesäolympialaisten järjestämistä vuonna 1988 tai 1992. Helsingin kaupungin, Suomen olympiakomitean ja opetusministeriön neuvottelujen jälkeen 3. heinäkuuta 1980 tiedotettiin, että Helsingillä ei ole resursseja järjestää nykymuotoisia laajoja kesäolympialaisia.


title: Peter Tallberg

text: Tallberg palkittiin elämänurapalkinnolla tammikuussa 2015 järjestetyssä Suomen urheilugaalassa. Hän kuoli syöpään saman vuoden toukokuussa 77-vuotiaana.


title: Aittaluoto

text: Aittaluoto (ruots. Bodskär) on Porin kaupunginosa, joka sijaitsee Kokemäenjoen etelärannalla ydinkeskustan itälaidalla. Se käsittää vanhan teollisuusalueen, sekä siihen liittyviä kerrostaloja, jotka alun perin ovat olleet Rosenlew-yhtiöiden omistuksessa.


title: Aittaluoto

text: Aittaluodossa toimivat muun muassa Corenson omistama Porin kartonkitehdas, Seikun saha sekä Pori Energian lämpövoimala, jotka kaikki kuuluivat alun perin Rosenlew-konsernille. Tehdasalueen pääportin vieressä on yhtiön toiminnasta kertova Rosenlew-museo.


title: Aittaluoto

text: Aittaluodon alue muodostui vielä 1900-luvun alussa useista Kokemäenjoen saarista ja pienistä luodoista. Sitä erottivat mantereesta muun muassa nykyään osittain täytetty Varvourinjuopa sekä Aittaluodon ja keskustan välissä ollut Herralahden lahti. Vuonna 1781 rakennettiin Aittaluotoon silta Herralahden ja Kokemäenjoen välisen kapean uoman ylitse.


title: Tiilimäki

text: Tiilimäki () on Porin kaupunginosa, joka sijaitsee kaupungin keskustan eteläpuolella. Tiilimäen länsipuolella on Porin urheilukeskus Isomäen kaupunginosassa ja koillispuolella Valtatie 2 erottaa Tiilimäen alueen Riihikedon kaupunginosasta. Alueen pohjoispuolella on Tiilinummen kaupunginosa ja eteläpuolella Porin lentoasema.


title: Tiilimäki

text: Tiilimäen kaupunginosa on nimetty Porin tiilitehtaan mukaan. Tehdas sijaitsi alueen lähistöllä 1800-luvulla. Asuinrakennusten lisäksi kaupunginosassa sijaitsee Satakunnan keskussairaala ja Länsi-Suomen diakonialaitos.


title: Tiilimäki

text: Alueella toimii Diakonia-ammattikorkeakoulu (aik. Porin diakoniaopisto). Vuoteen 2017 saakka Tiilimäellä toimi myös Satakunnan ammattikorkeakoulu (aik. Porin sairaanhoito-oppilaitos, Porin terveydenhuolto-oppilaitos).


title: Satasairaala

text: Satasairaala (alk. Porin yleinen sairaala, vuosina 1965–2018 Satakunnan keskussairaala) on Porissa Tiilimäen kaupunginosassa toimiva maakunnallinen keskussairaala, jonka omistaa Satakunnan sairaanhoitopiirin kuntayhtymä. Sen toiminta-alue kattaa koko Satakunnan maakunnan.


title: Satasairaala

text: Porin yleinen sairaala aloitti toimintansa vuonna 1878, jolloin senaatti päätti perustaa uuden yleisen sairashuoneen Turun ja Porin läänin pohjoisosia varten. Tarkoitusta varten ostettiin V kaupunginosassa Isolinnankadun ja Ruhtinaankadun kulmassa sijainnut rakennus. 1900-luvulle tultaessa sairaala ei enää vastannut aikakauden maakunnallisen sairaanhoidon vaatimuksia. Porin yleisessä sairaalassa oli ainostaan 55 sairaansijaa, mutta potilaita oli jatkuvasti lähes parikymmentä enemmän, eikä kaikkia sisään pyrkiviä pystytty ottamaan hoitoon. Sairaalan tilat olivat pimeät ja epäkäytännölliset, ja useita välttämättömiä tiloja puuttui kokonaan. Tilanahtautta helpotti kuitenkin vuonna 1895 Porin kaupungin asukkaita varten perustettu Porin kaupunginsairaala. Vuonna 1927 yleisen sairaalan johtava lääkäri J. V. Sysimetsä teki aloitteen uuden sairaalan rakentamisesta, ja kansanedustaja Oskari Leivo otti asian esille eduskunnassa. Rahoitus hankkeelle saatiin vasta 1934, jolloin eduskunta hyväksyi Kyllikki Pohjalan käynnistämän aloitteen sairaalan määrärahasta.


title: Satasairaala

text: Uudesta sairaalasta piti aluksi vain 100 sairaansijaa käsittävää laitosta, mutta Lääkintöhallituksen pääjohtajan Hannes Ryömän aloitteesta valtion ja kuntien sairaalatoimi yhdistettiin, ja Satakunnan kunnat rahoittivat viereen toisen samankokoisen sairaalarakennuksen. Ryömä piti järkevämpänä yhden suuren maakunnallisen sairaalaan rakentamista kuin useita pienempiä kunnansairaaloita. Rakennustyöt Porin kaupungin luovuttamalla tontilla Tiilimäen kaupunginosassa alkoivat vuonna 1935, ja kaksiosainen 220-paikkainen sairaala aloitti toimintansa heinäkuussa 1937. Rakennukset suunnitteli Lääkintöhallituksen rakennusosaston päällikkö arkkitehti Jussi Paatela.


title: Satasairaala

text: Vuonna 1965 sairaalan nimeksi tuli Satakunnan keskussairaala (lyh. SATKS tai SatKS). 1970-luvun alussa järjestettiin arkkitehtikilpailu, jonka voittaneen Veijo Martikaisen suunnitelmien mukaan sairaalaan toteutettiin useita peruskorjaus sekä useita laajennuksia vuosina 1977–1994. 1990-luvulla toteutetut sairaala-alueen pihasuunnitelmat laati maisema-arkkitehti Maj-Lis Rosenbröijer.


title: Satasairaala

text: Uudisrakentamsta on jatkettu myös 2000-luvulla. Ussi lasten- ja naistentalo valmistui vuonna 2015, ja viimeisin laajennus on vuosina 2017–2018 toteutettu H-rakennus. Sairaalan nykyinen nimi Satasairaala otettiin käyttöön marraskuussa 2018.


title: Porin kaupunginsairaala

text: Porin kaupunginsairaala on Porin kaupungin omistama sairaala, joka sijaitsee keskustan länsipuolella Maantiekadun varrella. Se tarjoaa kirurgian, sisätautien, geriatrian ja yleislääketieteen hoitopalveluja ja tutkimuksia. Kaupunginsairaalassa on seitsemän lyhytaikaishoidon osastoa, kirurgian osasto sekä tutkimus- ja näyttöpoliklinikka. Potilaspaikkoja sairaalassa on 245 ja sen yhteydessä toimii myös terveyskeskus. Kaupunginsairaalan lisäksi Porissa sijaitsee myös Satakunnan keskussairaala, joka on kaupunginsairaalaa huomattavasti suurempi Satakunnan sairaanhoitopiirin yksikkö.


title: Porin kaupunginsairaala

text: Porin kaupunginsairaalassa tehtiin suuri peruskorjaus vuosina 2012–2014, jonka ajaksi sen osastoja siirrettiin Harjavallassa sijaitsevaan Satalinnan sairaalaan. Remontti valmistuu lopullisesti heinäkuun 2014 aikana. Samassa yhteydessä Kaupunginsairaala muuttuu Porin perusturvalautakunnan syksyllä 2013 tekemän päätöksen mukaisesti kuntouttavaksi sairaalaksi ja leikkaustoiminta siirretään Satakunnan sairaanhoitopiirin vastuulle.


title: Porin kaupunginsairaala

text: Porin kaupunginsairaalan edeltäjä oli vuonna 1834 perustettu Porin kuumesairaala, joka marraskuussa 1875 siirtyi Porin kaupungin haltuun. Vanha sairaala oli ahdas ja lisäksi huonokuntoinen, joten uuden rakentamista ryhdyttiin suunnittelemaan jo parin vuoden kuluttua. Vuonna 1891 kaupunginvaltuustolle esiteltiin J. E. Stenbergin sekä Onni Tarjanteen piirustukset uudesta sairaalasta ja niistä valittiin toteutettavaksi Stenbergin suunnitelma. Kaupunginsairaalan paikaksi valittiin Käppärän hautausmaan ja Vanhan hautausmaan välinen alue, jossa jo toimi köyhäintalo. Sairaala otettiin käyttöön lokakuussa 1895 ja sen nimenä oli aluksi "Porin kunnallissairaala" (Björneborgs kommunala sjukhuset). Nykyinen nimi vakiintui vuoden 1905 jälkeen, kun kaupungin virkakieleksi oli vaihdettu suomi.


title: Porin kaupunginsairaala

text: Kaupunginsairaala toimi alkuperäisissä tiloissaan aina vuoteen 1971 saakka, jolloin valmistui arkkitehti Olaf Küttnerin suunnittelema uudisrakennus. Vuonna 1980 otettiin käyttöön toinen laajennusosa, jonka suunnittelusta vastasi arkkitehti Kimmo Levanto. Kaupunginsairaalan vanhimpia osia peruskorjattiin viimeksi vuosina 1981–1982 ja ne ovat edelleen käytössä.


title: Sampola (Pori)

text: Sampola on Porin kaupunginosa ja yksi Porin lähiöistä, joka sijaitsee Itä-Porissa. Sen naapurikaupunginosat ovat Impola, Vanhakoivisto ja Metallinkylä.Sampolan vanhimmat rakennukset ovat 1970-luvulta, jolloin Sampola oli yksi Suomen suurimmista lähiörakentamisen kohteista. Sampolassa on kerrostalo-ja omakotitaloalue. Lähiöllä oli ennen huono maine väkivaltarikosten takia, mutta on nykyisin parantunut.


title: Sampola (Pori)

text: Sampolan erikoisin nähtävyys on Sampolan palvelukeskuksen vieressä sijaitseva kuvanveistäjä Kerttu Horilan toteuttama suuri keramiikkareliefi.


title: Impola

text: Impola on Porin 42. kaupunginosa, joka sijaitsee Itä-Porissa. Kaupunginosa on rakennettu suurelta osin 1970-luvulla. Impolan naapurikaupunginosat ovat Sampola, Uusikoivisto, Vanhakoivisto ja Mikkola.


title: Mikkola (Pori)

text: Mikkola () on Porin kaupunginosa, joka sijaitsee Itä-Porissa. Kaupunginosa on suurelta osin teollisuusaluetta. Sen aluetta rajaavat etelässä Valtatie 11, lännessä Valtatie 2, idässä Ulvilantie ja pohjoisessa junarata. Sen naapurikaupunginosat ovat Impola, Metallinkylä, Kartano ja Honkaluoto.


title: Mikkola (Pori)

text: 1990- ja 2000-luvulla Mikkolaan on rakennettu useita kauppamyymälöitä. 1990-luvun lopulla Mikkolaan avattiin Satakunnan suurin kauppakeskus, Itäkeskus. Vuonna 2008 Itäkeskuksen viereen valmistui kauppakeskus Icco, jonka ovat yhdessä rakennuttaneet K-Citymarket ja Tokmanni. Kauppakeskusten vieressä kulkee valtatie 11.


title: Itäkeskus (Pori)

text: Itäkeskus on Porissa, Mikkolan kaupunginosassa sijaitseva Satakunnan Osuuskaupan kauppakeskittymä. Suurin liikkeistä on Prisma. Prismassa sijaitsee mm. Hesburger, Presso, Pizza Buffa ja pienliikkeitä kuten Alko, Lindex ja DNA Kauppa. Lisäksi alueella on mm. Agrimarket, Byggmax, Hong Kong, Erätukku ja S-ryhmän autoliike, sekä entisen, lakkautetun Prisman kiinteistöstä tehty liikerakennus jossa on mm. useita huonekaluliikkeitä.


title: Itäkeskus (Pori)

text: Vuonna 2008 lokakuun alussa valmistui Itäkeskuksen viereen kauppakeskus Icco, jossa suurimpana liikkeenä on K-Citymarket. Iccon kauppakeskus on pinta-alaltaan Prisman luokkaa, mutta itse K-Citymarkerketin pinta-ala on pienempi kuin Prisman.


title: Itäkeskus (Pori)

text: Itäkeskukseen pääsee Porin kauppatorilta paikallisbusseilla 3, 5 ja palveluliikenteen bussilla P1. Kauppakeskusten vieressä kulkee valtatiet 11 ja 2.


title: Lívia Járóka

text: Lívia Járóka (s. 6. lokakuuta 1974 Tata) on unkarilainen "Fidesz – Magyar Polgári Szövetség" -puolueen poliitikko. Hän on etnisesti romani.


title: Lívia Járóka

text: Járóka valittiin Euroopan parlamenttiin vuonna 2004 ja hän oli sen jäsen vuoteen 2014. Syyskuussa 2017 hän nousi takaisin europarlamenttiin korvaten Ildikó Pelczné Gállin.


title: Tiiliruukki

text: Tiiliruukki () on Porin kaupunginosa, joka sijaitsee Länsi-Porissa, kaupungin keskustaajaman eteläosassa. Sen lähimmät naapurikaupunginosat ovat Liikastenmäki ja Liinaharja. Tiiliruukissa sijaitsee muun muassa Porin kierrätyskeskus. Alueella on lähinnä teollisuusrakennuksia ja muutamia asuinrakennuksia.


title: Musa (Pori)

text: Musa () on Porin 23. kaupunginosa, joka sijaitsee Länsi-Porissa. Musan naapurikaupunginosat ovat Valtatie 2:n toisella puolella Käppärä, Vähäraumantien ja Musantien toisella puolella Vähärauma ja Liikastentien toisella puolella Liinaharja, Valtatie 8:n toisella puolella on Isomäki.


title: Musa (Pori)

text: Musan nimi tulee ruotsin suota tarkoittavasta sanasta måss. Aikoinaan maan kohotessa Musan alueella sijaitsi laajoja suoalueita, jotka vähitellen kuivattiin ja raivattiin viljelykselle. Musan alue on suurimmaksi osaksi asuinaluetta. Kaupunginosassa sijaitsee myös muun muassa Prisma ja Lidl.


title: Musa (Pori)

text: Musaan kuuluu 1900-luvun alussa rakennettu Paviljongin asuinalue, joka muodostui silloisten kaupunginrajojen ulkopuolelle. Paviljonki liitettiin Porin kaupunkiin 1940-luvulla, ja se sulautui Musan kaupunginosaan. Paviljongin ajoista on muistuttamassa vanhojen asuintalojen lisäksi ravintola Musan Paviljonki.


title: Musa (Pori)

text: Jalkapalloseura Musan Salama pelaa kotiottelunsa Musan kentällä. Seura on parhaimmillaan pelannut jalkapallon Ykköstä kolmen kauden ajan, vuosina 1999, 2000 ja 2001.


title: Vanhakoivisto

text: Vanhakoivisto () on Porin kaupunginosa, joka sijaitsee Itä-Porissa. Vanhakoivisto on pinta-alaltaan yksi Porin laajimmista kaupunginosista. Sen naapurikaupunginosat ovat Tupala, Lukkarinsanta, Väinölä, Metallinkylä, Sampola, Impola, Koivula ja Herralahti.


title: Vanhakoivisto

text: Alue on suurelta osin omakotitaloasutusta. Vanhallakoivistolla on asukkaita 2 430. Vanhallakoivistolla toimi vuosisadan alupuolella "Vanhankoiviston työväenyhdistys ry", jonka talon nimi oli "Onnela". Se rakennettiin vuoden 1917 jälkeen. Onnelassa oli vilkasta toimintaa aina 1960-luvulle asti. Vuonna 1971 Onnela myytiin Porin kaupungille.


title: Vanhakoivisto

text: Vanhakoiviston eli Koiviston kylän alue on alun perin kuulunut Koiviston kartanolle, josta se erotettiin vuonna 1910 yhdessä Harmaalinnan ja Kartanon kanssa.


title: Isosanta

text: Isosanta ( ) on Porin kaupunginosa, joka sijaitsee Kokemäenjoen pohjoispuolella. Isosannan naapurikaupinginosat ovat Pormestarinluoto ja Toejoki. Kokemäenjoen vastarannalla on Porin keskusta.


title: Isosanta

text: Isosannan alueella sijaitsevat muun muassa Porin puuvillatehdas ja Rosenlewin tehdas. Puuvillatehdas on nykyisin yrityskäytössä, Rosenlewin tehtaassa on pientä toimintaa. Porin silta johtaa Isosannasta Porin keskustaan.


title: Porin kauppatori

text: Porin kauppatori on Porin ydinkeskustassa sijaitseva kauppa- ja markkinapaikka. Tori toimii myös kaupunkiliikenteen linja-autojen lähtö- ja päätepysäkkinä. Kauppatorin ohi suuntautuva Yrjönkatu muuttuu torin itälaidalla kävelykaduksi, joka jatkuu etelään noin 400 metriä aina Mikonkadulle saakka.


title: Porin kauppatori

text: Torimyyntiä kauppatorilla on ympäri vuoden maanantaista lauantaihin. Heinäkuussa se on avoinna myös sunnuntaisin.


title: Porin kauppatori

text: Porin kauppatori on perinteisesti ollut vilkas kauppapaikka. 2000-luvulla sen merkitys on kuitenkin vähentynyt, erityisesti talvikuukausina. Suuri osa kauppatorin tapahtumia on siirtynyt kävelykadun ja Eetunaukion alueelle. Ongelmana on myös ollut vanhojen torikauppiaiden eläköityminen ja uusien löytäminen tilalle.


title: Porin kauppatori

text: Tori tunnetaan ympäri Suomea sananlaskusta ”Ko tulet Porrii, su pannaa pärekorrii ja veretää pitki Pori torrii”. Vanhaan kansanperinteeseen kuuluvan sananlaskun alkuperää ei tunneta, mutta painettuna se esiintyy ensimmäisen kerran vuonna 1870 Seitsemässä veljeksessä.


title: Porin kauppatori

text:
Porin kauppatoria kunnostettiin viimeksi vuosina 2007–2008 kaupungin 450-vuotisjuhlien kunniaksi. Silloin rakennettiin muun muassa uutta kivetystä ja paljastettiin kuvanveistäjä Pertti Mäkisen veistos "Toriparlamentti".
Porin kaupungin päätori sijaitsi aikaisemmin Porin raatihuoneen edustalla nykyisen Raatihuoneenpuiston paikalla. Nykyisen kauppatorin paikalla oli 1800-luvun alussa aukio, joka oli karttoihin merkitty nimellä "Ny torget (Uusi tori)". Vuoden 1852 palon jälkeen torikauppa rupesi vähitellen siirtymään nykyiselle paikalleen. Tuolloin kaupungissa oli yhteensä neljä eri toria. Vuonna 1859 keisari Aleksanteri II antoi määräyksen, jonka mukaan ainoa maalaistavaroiden sallittu kauppapaikka Porin kaupungissa oli Uusi tori ja näin siitä alkoi kehittyä kaupungin torikaupan keskus.


title: Porin kauppatori

text: Porin kauppatori on harvinainen Suomessa, koska se on kokonaan korkeiden 6-8-kerroksisten liike- ja asuinrakennusten ympäröimä. Suurin osa muiden Suomen kaupunkien toreista on matalamman rakennuskannan ympäröimää, joltakin laidaltaan avonainen tai yhdellä laidalla on kirkon kaltainen julkinen rakennus.


title: Porin kauppatori

text: Torin ympäristön rakennuskanta on pääosin peräisin 1950- ja 1970-luvuilta. Vanhempaa edustaa enää luoteiskulmassa oleva "Widbomin talon" julkisivu, joka jätettiin paikalleen 1980-luvulla valmistuneen liikerakennuksen eteen. Koilliskulmassa sijaitsee 8-kerroksinen vuonna 1963 valmistunut "Rojohoppe", joka on saanut nimensä raumalaisen murrekirjailija Hj. Nortamon tuotannosta. Nortamo toimi lääkärinä samassa paikassa olleessa rakennuksessa 1900-luvun alkupuolella. Rojohoppen jatkeena Kokemäenjoen suuntaan mentäessä on vuonna 1967 valmistunut postitalo. Vuonna 1927 valmistuneen Porin kauppahallin sisäänkäynti sijaitsee torin kaakkoiskulmassa.


title: Porin kauppatori

text: Kauppatorin länsilaidalla paikallisliikenteen pysäkkien läheisyydessä sijaitsee "Satapaska"-nimellä tunnettu vuonna 1955 valmistunut huolto- ja kioskirakennus. Nimensä se on todennäköisesti saanut rakennuksessa olevista yleisistä WC-tiloista. Satapaskan valmistuttua purettiin torin etelälaidalla ollut vanha vaakahuone.


title: Porin kauppatori

text: Porin kauppatori toimii myös Porin Linjojen päätepysäkkinä. Porin paikallisliikenteen linja-autojen laiturit sijaitsevat torin läntisellä laidalla. Laitureiden läheisyydessä on katettu odotustila, jonka yhteydessä on mm. Hesburger, Cafe ToriPori ja maksullinen WC.


title: Frederick Furnivall

text: Frederick James Furnivall (1825–1910) oli brittiläinen kielitieteilijä. Hän pani 1861 alkuun englannin kielen suurisuuntaisen sanakirjahankkeen Oxford English Dictionary. Hän myös julkaisi vanhoja tekstejä.


title: Jonathan Motzfeldt

text: Jonathan Motzfeldt (25. syyskuuta 1938 – 28. lokakuuta 2010) oli grönlantilainen poliitikko. Hän kuului Siumut-puolueen perustajajäseniin vuonna 1971 ja toimi maansa pääministerinä vuosina 1979–1991 ja 1997–2002. Hän syntyi vähäväkisessä Qassimiutin kylässä eteläisessä Grönlannissa.


title: Jonathan Motzfeldt

text: Motzfeldtin vanhemmat olivat Kirsten o.s. Klemmensen (k. 1979) ja jääkäri Søren Motzfeldt (k. 1984). Hän itse meni 1992 naimisiin islantilaisen Kristjana Gudrun Gudmonsdóttirin (s. 1951) kanssa.


title: Jonathan Motzfeldt

text: Suoritettuaan opettajatutkinnon Nuukissa 1960 Motzfeldt luki vuoteen 1966 teologiaa Kööpenhaminan yliopistolla. Hänelle myönnettiin useita tunnustuksia sekä Tanskassa että muualla, esimerkiksi Saksan "Bundesverdienstkreuz".


title: Freedom Force

text: Freedom Force on Irrational Gamesin kehittämä ja Electronic Artsin julkaisema peli vuodelta . Pelissä pelaaja ohjaa supersankarijoukkoa, joka puolustaa Patriot Cityä erilaisia kelmejä, hirviöitä ja muita uhkaavia olentoja vastaan.


title: Freedom Force

text: Pelin jatko-osa "Freedom Force vs. Third Reich" julkaistiin maaliskuussa vuonna 2005.


title: Freedom Force

text: GameSpot antoi pelille arvosanaksi 9/10 arvostelussaan.


title: Lars Emil Johansen

text: Lars Emil Johansen (s. 24. syyskuuta 1946) on poliitikko, joka toimi Grönlannin pääministerinä vuosina 1991–1997. Hän luki alun alkaen opettajaksi.


title: Lars Emil Johansen

text: Johansen kuuluu Siumut-puolueeseen, jonka puhemiehenä hän toimi vuosina 1987–1997. Hän on luonut pitkän poliittisen uran paitsi Grönlannissa, myös emämaassa Tanskassa, jonka parlamenttiin hän on kuulunut vuosina 1973–1979 ja jälleen vuodesta 2001.


title: Häirikkö (albumi)

text: Häirikkö on suomalaisen laulajan Irwin Goodmanin studio-albumi. Se julkaistiin vuonna 1976. Levyn tunnetuimpia kappaleita ovat nimikappale ”Häirikkö” ja levyn päättävä ”Haistakaa paska koko valtiovalta”.


title: Terry Davis

text: Terence Anthony Gordon "Terry" Davis PC (s. 5. tammikuuta 1938) on brittiläinen Labour-puolueen poliitikko. Hän toimi parlamentin jäsenenä vuosina 1971–1974 ja 1979–2004.


title: Terry Davis

text: Davisista tuli Euroopan neuvoston pääsihteeri vuonna 2004. Samalla hän jätti paikkansa parlamentissa; hänen seuraajakseen astui Liam Byrne niin ikään Labour-puolueesta.


title: Terry Davis

text: Davisia edelsi hänen nykyisessä virassaan Euroopan neuvostossa itävaltalainen Walter Schwimmer.


title: Kristiina Ojuland

text: Kristiina Ojuland (s. 17. joulukuuta 1966 Kohtla-Järve) on virolainen poliitikko. Ojuland toimi Viron ulkoministerinä vuosina 2002–2005. Hän on kuulunut maan parlamenttiin vuosina 1994–2002 ja jälleen vuosina 2005–2009. Tämän jälkeen Ojuland oli Euroopan parlamentin jäsen 2009–2014.


title: Kristiina Ojuland

text: Ojuland on valmistunut Tarton yliopistosta juristiksi vuonna 1990 ja suorittanut politiikan tutkimuksen maisterin tutkinnon vuonna 2010. Hän on valmistunut diplomaatiksi vuonna 1992 Viron diplomaattikoulusta.


title: Kristiina Ojuland

text: Ojuland nousi ulkoministeriksi Siim Kallaksen hallitukseen tammikuussa 2002 ja jatkoi tehtävässä Juhan Partsin hallituksessa huhtikuussa 2003. Ojuland erotettiin ulkoministerin tehtävistä helmikuussa 2005, kun yhteensä 91 salaiseksi luokitellun asiakirjan kerrottiin kadonneen ulkoministeriöstä vuosien 1996–2004 aikana. Ojuland itse ei olisi suostunut eroamaan, mutta pääministeri Parts vaati ulkoministerin kantavan luottamuspulan edessä asiasta poliittisen vastuun.


title: Kristiina Ojuland

text: Ulkoministerin tehtäviensä jälkeen Ojuland oli Euroopan parlamentin jäsenenä yhden kauden ajan vuosina 2009–2014.


title: Kristiina Ojuland

text: Ojuland oli vuosina 1995–2013 Viron reformipuolueen jäsen, mutta kesäkuussa 2013 hänet erotettiin puolueesta, kun häntä epäiltiin vaalivilpistä puoluejohdon vaalissa. Ojuland perusti vuonna 2014 Kansan yhtenäisyyden puolueen (RÜE), joka ei kuitenkaan ylittänyt vaalikynnystä seuraavan kevään parlamenttivaaleissa.


title: Kristiina Ojuland

text: Toukokuussa 2015 Ojuland suljettiin viikoksi Facebookista rasististen kommenttien vuoksi. Hän oli kirjoittanut muun muassa valkoisen rodun olevan vaarassa pakolaisten vuoksi ja "neekerikysymyksen" olevan Virolle kysymys eloonjäämisestä. Ojulandin mielestä syynä sulkemiseen oli vain neekeri-sanan käyttö ja häntä ei voi syyttää rasistiseksi.


title: Sadoin kitaroin

text: Sadoin kitaroin on suomalaisen kitaransoittajan Heikki Laurilan kokoelma-albumi. Se julkaistiin vuonna 2003.


title: Paavo Kinnunen (jääkäri)

text: Paavo Heikki Kinnunen (21. lokakuuta 1887 Rääkkylä - 25. heinäkuuta 1916 Latvia) oli suomalainen jääkäri. Hänen vanhempansa olivat työmies Pekka Kinnunen ja Anna Maria Tikkanen.


title: Paavo Kinnunen (jääkäri)

text: Kinnunen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. marraskuuta 1915.


title: Paavo Kinnunen (jääkäri)

text: Hän harrasti myös musiikkia ja oli mukana pataljoonan soittokunnassa. Hän otti osaa taisteluihin ensimmäisessä maailmansodassa Saksan itärintamalla Misse-joella ja Schmardenissa, missä hän kaatui taistelussa päähän osuneeseen vihollisen luotiin 25. heinäkuuta 1916. Kuollessaan hän oli naimaton ja kirjoilla Schmardenissa. Hänet haudattiin Tukkumin sotilashautausmaahan. Tämä harjulla sijainnut hautausmaa toimi bolševikkikaudella hiekanottopaikkana. Kinnusen hautajaisiin osallistui Saksalainen kenraali Wyneken. Kunniamerkit: Jääkärimerkki.


title: Northrop Grumman E-10 MC2A

text: Northrop Grumman E-10 MC2A oli suunniteltu monikäyttöinen sotilasilma-alus, jonka oli tarkoitus korvata Boeing 707:ään perustuvat konetyypit E-3 Sentry, E-8 Joint STARS ja Boeing RC-135. Sen pohjana oli kaupallinen Boeing 767-400ER.


title: Metsäkukkia (albumi)

text: Metsäkukkia on suomalaisen haitarinsoittajan Veikko Ahvenaisen studio-albumi. Se julkaistiin vuonna 1989.


title: Alan Williams

text: Alan John Williams (14. lokakuuta 1930 Caerphilly, Wales – 21. joulukuuta 2014 Lontoo) oli brittiläinen Labour-puolueen poliitikko. Hän istui kuningaskunnan parlamentissa yhtämittaisesti vuosina 1964–2010. Hänestä tehtiin Privy Councilin jäsen vuonna 1977.


title: Kaviokoukku

text: Kaviokoukku on tukevasta ja tylppäpäisestä, yleensä metallisesta koukusta ja sen kädensijasta muodostuva työkalu, jota käytetään hevosen kavion pohjan puhdistamiseen. Erityisesti kengitetyn kavion pohjaan ja säteen uurteisiin voi pakkautua monenlaista likaa, joka saattaa aiheuttaa tulehduksia ja muita kaviovaivoja ja siksi lika poistetaan kaviokoukulla, yleensä ainakin päivittäin hevosen muun puhdistuksen yhteydessä. Joskus myös kavion reunan ja kengän väliin juuttuu esimerkiksi pikkukiviä, jotka voivat saada hevosen ontumaan ja on yleensä mahdollista poistaa kaviokoukun avulla. Kaviokoukkua tarvitaan myös talvisin irrottamaan kengitettyjen kavioiden pohjiin helposti kertyviä lumipaakkuja (tiera, tilsa), jotka voivat saada hevosen liukastelemaan.


title: Jan Fridegård

text: Jan Fridegård (oik. Johan Fridolf Johansson, käytti nuoruudessaan nimeä Fride Johansson; 14. kesäkuuta 1897 – 8. syyskuuta 1968) oli ruotsalainen kirjailija. Fridegårdia pidetään yhtenä merkittävimmistä ruotsalaisista työläiskirjailijoista. Hänen yhteiskuntakriittiset teoksensa pohjautuvat paljolti omaelämäkerralliseen aineistoon. Postuumit julkaisut


title: Meksikon pikajuna (albumi)

text: Meksikon pikajuna on suomalaisen harmonikansoittajan Veikko Ahvenaisen studioalbumi. Se julkaistiin vuonna 1998.


title: Manitou (yhtye)

text: Manitou oli suomalainen perinteistä heavy metallia soittava yhtye. Se perustettiin vuonna 1997 Kotkan Karhulassa ja ensimmäisen demonsa yhtye nauhoitti 1999. Levytyssopimuksen Manitou sai kuitenkin vasta myöhemmin ja ensimmäinen täyspitkä albumi "The Mad Moon Rising" julkaistiin vuonna 2004. Samana vuonna Manitou toimi Paul Di'Annon taustayhtyeenä tämän Suomen kiertueen aikana. Tärkeimmiksi vaikuttajikseen yhtye nimeää mm. Iron Maidenin, Queensrÿchen ja Dion.


title: Bettina Sågbom-Ek

text: Bettina Maria Sågbom-Ek (s. 1. syyskuuta 1965 Hanko) on suomalainen toimittaja. Hänet tunnetaan parhaiten keskusteluohjelmasta Bettina S, jota esitetään YLE FST5:llä. Hän on naimisissa toimittaja ja muusikko Tomas Ekin kanssa ja hänellä on kaksi poikaa.


title: Bettina Sågbom-Ek

text: Vuonna 2009 Sågbom osallistui "Tanssii tähtien kanssa" -kilpailuun parinaan Jani Rasimus.


title: Bettina Sågbom-Ek

text: Keväällä 2013 Sågbom-Ek kertoi perheensä saaneen tappouhkauksia samaan aikaan kun Suomessa käytiin kiivasta keskustelua ruotsin kielen asemasta.


title: Frank-Walter Steinmeier

text: Frank-Walter Steinmeier (s. 5. tammikuuta 1956 Detmold, Nordrhein-Westfalen, Länsi-Saksa) on saksalainen sosiaalidemokraattisen puolueen (SPD) poliitikko. Hän toimi Saksan ulkoministerinä Merkelin I hallituksessa vuosina 2005–2009. Franz Münteferingin jättäessä hallituksen marraskuussa 2007 Steinmeierista tuli myös varakansleri. Hänet valittiin Saksan presidentiksi helmikuussa 2017.


title: Frank-Walter Steinmeier

text: Vuosina 1976–1982 Steinmeier opiskeli oikeustiedettä ja valtio-oppia Giessenin yliopistossa, ja hänestä tuli oikeustieteen tohtori vuonna 1991. Hän on naimisissa Elke Büdenbenderin kanssa ja heillä on yksi tytär.


title: Frank-Walter Steinmeier

text: Steinmeier toimi vuosina 1999–2005 Saksan kansliaministerinä. Saksan ulkoministerinä Steinmeier toimi vuoden 2007 ensimmäisen puoliskon ajan Eurooppa-neuvoston puheenjohtajana.